Yusufu ne Muka Potifaali (Olubereberye 39) | Koppa Okukkiriza Kwabwe\nBISOME MU Afrikaans Albanian Amharic Armenian Aymara Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangal Kwanyama Lingala Lithuanian Luganda Luo Luswayiri Luswayiri (Congo) Luwalabu Macedonian Malagasy Maltese Maya Mixe (North Central) Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tatar Thai Tigrinya Tshiluba Tsonga Turkish Twi Ukrainian Umbundu Urdu Venda Vietnamese Wallisian Waray-Waray Xhosa Zulu\nYUSUFU yali atwalibwa e Misiri. Abasuubuzi abaali bamutwala baali batambula n’eŋŋamira zaabwe, nga bayita okumpi n’omugga Kiyira. Kuba akafaananyi nga balaba enkima ezibuukira buukira ku miti, ebinyonyi gamba nga ssekanyolya oba mpaabaana nga bibuukira mu bbanga, era nga balaba ebimuli ebiwunya obulungi ebyali okumpi n’omugga ogwo. Mu kiseera ekyo, Yusufu ateekwa okuba nga yaddamu okulowooza ku b’ewaabwe be yali alese emabega ebikumi n’ebikumi bya mayiro e Kebbulooni; yali mu nsi ndala.\nYusufu yali tategeera lulimi abantu be baayitangako lwe baali boogera. Oboolyawo yagezaako okuwuliriza obulungi asobole okubaako ebigambo by’ayiga, kubanga yali talina ssuubi lyonna lya kuddayo waabwe.\nMu kiseera ekyo, Yusufu alabika yali wa myaka 17 oba 18 gyokka, kyokka ebizibu bye yayitamu abasajja bangi leero bayinza obutabigumira. Baganda be bennyini baamukwatirwa obuggya olw’okuba kitaabwe yali amwagala nnyo, era baali baagala kumutta. Naye oluvannyuma baasalawo okumuguza abasuubuzi. (Olubereberye 37:2, 5, 18-28) Oluvannyuma lw’okumala wiiki eziwerako nga batambula, abasuubuzi bateekwa okuba nga beeyongera okusanyuka bwe baali banaatera okutuuka mu kibuga gye baali bagenda okutunda Yusufu awamu n’eby’amaguzi byabwe ebirala bafune ssente nnyingi. Kiki ekyayamba Yusufu obutennyamira? Naffe bwe tuba n’ebizibu, kiki ekiyinza okutuyamba okusigala nga tulina okukkiriza okunywevu? Ka tulabe bye tusobola okuyigira ku Yusufu.\n‘MUKAMA YALI WAMU NE YUSUFU’\nBayibuli egamba nti: ‘Yusufu ne bamuserengesa mu Misiri; Potifaali, omwami wa Falaawo, omukulu w’abambowa, Omumisiri, n’amugula mu mukono gw’Abaisimaeri, abaamuserengesa eyo.’ (Olubereberye 39:1) Lowooza ku ngeri Yusufu gye yawuliramu ng’atundibwa omulundi ogw’okubiri. Yali nga kya maguzi! Kuba akafaananyi nga Yusufu agoberera mukama we omupya, omukungu Omumisiri, nga bayita mu kibuga ekyali kikolerwamu ennyo bizineesi era nga bagenda mu maka g’Omukungu oyo.\nObulamu mu maka g’Omukungu oyo bwali bwa njawulo nnyo ku obwo Yusufu bwe yakuliramu. Yusufu n’ab’ewaabwe baali balunzi ba ndiga abaasulanga mu weema, era tebaabeeranga mu kifo kimu. Naye bo abagagga b’e Misiri, gamba nga Potifaali, baabeeranga mu nnyumba ez’ebbeeyi era ezirabika obulungi. Abanoonyereza ku bintu eby’edda baakizuula nti Abamisiri ab’omu kiseera ekyo baaberanga n’ebifo ebyabeerangako enkomera, nga birimu omuddo omulungi, emiti egy’okuwummuliramu, n’ebidiba ebyasimbibwangamu ebitoogo n’ebimuli. Ennyumba ezimu zaazimbibwanga mu bifo ng’ebyo, nga ziriko embalaza abantu kwe baawummuliranga, amadirisa amanene agaayingizanga empewo emala, era nga zirimu ebisenge bingi nga kw’otadde eddiiro n’ebisenge abakozi mwe baasulanga.\nYusufu yasanyuka nnyo ng’atuuse mu maka ng’ago? Kirabika nedda. Alabika yawuliranga ekiwuubaalo. Olulimi Abamisiri lwe baali boogera yali talumanyi, era waaliwo n’ebintu bye yali tafaanaganya nabo gamba ng’ennyambala, okwekolako, n’okusinza. Abamisiri baasinzanga bakatonda bangi, beenyigiranga mu by’obusamize n’obufuusa, era baakolanga emikolo mingi egikwata ku bafu. Naye waliwo ekyayamba Yusufu obutennyamira nnyo. Bayibuli etutegeeza nti: ‘Mukama yali wamu ne Yusufu.’ (Olubereberye 39:2) Yusufu ateekwa okuba nga yasabanga Katonda ng’amubuulira byonna ebyamuli ku mutima. Bayibuli egamba nti “Mukama aba kumpi abo bonna abamukaabira.” (Zabbuli 145:18) Biki ebirala ebyayamba Yusufu okuba n’enkolagana ey’oku lusegere ne Katonda we?\nMu kifo ky’okudda awo okwennyamira, Yusufu yakolanga n’obunyiikivu emirimu gye. Yakuwa Katonda yamuwa emikisa mingi, era mukama we Potifaali yamwagala nnyo. Potifaali yakiraba nti Yakuwa, Katonda wa Yusufu yali awa Yusufu emikisa, era ng’olw’emikisa egyo Potifaali yali yeeyongedde okugaggawala. Yusufu yeeyongera okuganja mu maaso ma mukama we Potifaali okutuusa lwe yamukwasa byonna bye yalina.—Olubereberye 39:3-6.\nAbavubuka abaweereza Katonda balina kye basobola okuyigira ku Yusufu. Ng’ekyokulabirako, bwe baba ku ssomero oluusi bayinza okwennyamira, olw’okuba ababeetoolodde beenyigira mu by’obusamize era tebalina ssuubi lyonna ku biseera byabwe eby’omu maaso. Bw’oba oli mu mbeera ng’eyo, kijjukire nti Yakuwa takyukanga. (Yakobo 1:17) Akyayamba abo abeesigwa gy’ali era abafuba ennyo okukola ebimusanyusa. Abawa emikisa era naawe ajja kukuwa emikisa.\nBwe tuddayo ku Yusufu, Bayibuli etutegeeza nti yali yeeyongera okukula. Omuvubuka oyo yakula n’afuuka omusajja, ‘yali yakula bulungi era ng’alabika bulungi.’ Ekyo nno kiraga nti Yusufu yali ayolekedde emitawaana, kubanga omuntu bw’aba alabika bulungi abantu abalina ebigendererwa ebikyamu baba bamwegwanyiza.\nMuka Potifaali yalaba nga Yusufu mwesigwa era yamwegwanyiza\nYusufu yali mwesigwa era ng’atya Katonda, naye muka Potifaali teyali mwesigwa. Bayibuli egamba nti: “Omukazi wa mukama we n’atunuulira Yusufu; n’ayogera nti Sula nange.” (Olubereberye 39:7) Olowooza Yusufu yasikirizibwa okwegatta n’omukazi oyo? Yusufu naye yalina enneewulira ng’abavubuka abalala bonna. Ate era olw’okuba omukazi oyo yali muka mukungu, ateekwa okuba nga yali alabika bulungi. Yusufu yandirowoozezza nti mukama we teyandikitegedde? Yandisikiriziddwa olw’eby’obugagga omukazi oyo by’ayinza okuba nga yamusuubiza?\nMu butuufu, tetuyinza kumanya Yusufu bye yalowoozaako mu kiseera ekyo. Naye ebyo bye yagamba muka mukama we biraga ekyali ku mutima gwe. Yamugamba nti: “Mukama wange talina kintu kye kyonna kye yeeraliikirira mu nnyumba kubanga nze wendi, era ankwasizza byonna by’alina. Tewali ansinga buyinza mu nnyumba muno era tewali na kimu ky’atankwasa okuggyako ggwe, kubanga oli mukazi we. Kale nnyinza ntya okukola ekibi ekyenkanidde awo ne nnyonoona mu maaso ga Katonda?” (Olubereberye 39:8, 9, NW) Kuba akafaananyi ng’omuvubuka oyo ayogera ebigambo ebyo mu bwesimbu. Bwe yalowooza ku ekyo muka mukama we kye yali ayagala akole, yawulira bubi nnyo. Lwaki?\nYusufu yagamba nti mukama we yali amwesiga. Potifaali yali akwasizza Yusufu buli kimu ekyali mu nnyumba ye, okuggyako mukazi we. Singa Yusufu yeegatta ne muka mukama we, kyandiraze nti si mwesigwa eri mukama we. Naye ekyasinga okumuleetera obutakikola kwe kuba nti yali tayagala kunyiiza Yakuwa Katonda. Bazadde ba Yusufu bateekwa okuba nga baali baamuyigiriza engeri Katonda gy’atwalamu obufumbo, era nti Katonda akyawa obwenzi. Yakuwa ye yatandikawo enteekateeka y’obufumbo, era yalaga endowooza gy’alina ku bufumbo. Ayagala omusajja ne mukazi we buli omu anywerere ku munne, babe “omubiri gumu.” (Olubereberye 2:24) Abo abatassanga kitiibwa mu nteekateeka y’obufumbo baanyiizanga Katonda. Ng’ekyokulabirako, abasajja abaali baagala okweddiza muka Ibulayimu ne muka Isaaka, bajjajja ba Yusufu, Yakuwa yali anaatera okubabonereza. (Olubereberye 20:1-3; 26:7-11) Ebyo byonna Yusufu yali abimanyi bulungi era yali tayagala kunyiiza Katonda.\nMuka Potifaali teyasanyukira ebyo Yusufu bye yamugamba. Ayinza okuba nga yali yeebuuza ensonga lwaki Yusufu, omuddu obuddu, yagaana ekyo kye yali amugamba, era n’akiyita ‘ekibi eky’amaanyi’! Wadde nga Yusufu yagaana, muka mukama we yalemerako. Oboolyawo olw’okwetwala nti wa kitalo nnyo n’olw’okuwulira ng’aswadde, yamalirira okukola kyonna ekisoboka Yusufu akkirize. Bw’atyo yayoleka omwoyo ng’ogwa Sitaani eyakema Yesu. Yesu yaziyiza ebikemo bya Sitaani, naye mu kifo kya Sitaani okubivaako, yamuleka “okutuusa lwe yandifunye akakisa omulundi omulala.” (Lukka 4:13) N’olwekyo omuntu bw’aba ow’okuziyiza ebikemo, ateekwa okuba omumalirivu. Era bw’atyo Yusufu bwe yali. Wadde nga muka mukama we yamusendasendanga “buli lunaku,” Yusufu ‘teyakkiriza.’ (Olubereberye 39:10) Naye ne muka Potifaali yali amaliridde.\nYagera ekiseera ng’abakozi bonna tebali mu nnyumba era ng’akimanyi nti Yusufu yandizze mu nnyumba okukola emirimu gye nga bulijjo. Yusufu olwayingira mu nnyumba, omukazi oyo yakwata ekyambalo kya Yusufu nga bw’amugamba nti: “Sula nange.” Amangu ddala Yusufu yatandika okumwesikambulako, naye omukazi ne yeeyongera okunyweza ekyambalo kya Yusufu. Yusufu yafuba nga bw’asobola ne yeetakkuluza ku mukazi oyo n’adduka, naye omukazi yasigaza ekyambalo kye!—Olubereberye 39:11, 12.\nEkyo Yusufu kye yakola kitujjukiza ebigambo by’omutume Pawulo bino: “Muddukenga obwenzi.” (1 Abakkolinso 6:18) Yusufu yateerawo Abakristaayo bonna ekyokulabirako ekirungi. Olw’embeera eziteebeereka, abantu abatassa kitiibwa mu mitindo gya Katonda egy’empisa bayinza okutusendasenda, naye ekyo tekitegeeza nti tusaanidde okwekkiriranya ne tukola ebyo bye baagala. Wadde ng’ebiyinza okuvaamu biyinza obutaba birungi, tusaanidde okudduka.\nYusufu yadduka naye ebyavaamu tebyali birungi. Muka Potifaali yali ayagala kumwesasuza. Amangu ddala omukazi oyo yatandika okukuba enduulu abakozi abalala ne bajja mu nnyumba. Yabagamba nti Yusufu yali agezaako okumukwata, naye mbu olwakuba enduulu Yusufu n’adduka. Yatereka ekyambalo kya Yusufu ng’ekizibiti n’alinda omwami we Potifaali akomewo. Potifaali bwe yadda, mukyala we yamugamba ebigambo bye bimu eby’obulimba ng’alaga nti yali nsobi ya bba okuleeta omugwira oyo mu maka gaabwe. Ekyo Potifaali kyamuyisa kitya? Bayibuli egamba nti: “Obusungu bwe ne bubuubuuka”! Yalagira Yusufu asibibwe mu kkomera.—Olubereberye 39:13-20.\n“EBIGERE BYE BAABISIBA ENJEGERE”\nTumanyi kitono nnyo ku mbeera eyali mu makomera g’e Misiri mu kiseera ekyo. Abanoonyereza ku bintu eby’edda baazuula ebifo ebyalimu amakomera ago era baalaba obuduukulu n’ebinnya ebiwanvu. Yusufu bwe yali ayogera ku kkomera lye yasibibwamu yakozesa ekigambo ekitegeeza ekinnya, ekiraga nti kyali kifo ekitaliimu kitangaala. (Olubereberye 40:15) Ekitabo kya Zabbuli kiraga nti Yusufu yeeyongera okubonyaabonyezebwa. Kigamba nti: “Ebigere bye baabisiba enjegere; obulago bwe baabussa mu byuma.” (Zabbuli 105:17, 18, NW) Oluusi Abamisiri baasibanga abasibe akandooya nga bakozesa enjegere; abalala baabasibanga ebyuma mu bulago. Nga Yusufu ateekwa okuba nga yabonaabona nnyo ng’ate yali tazzizza musango gwonna!\nOkugatta ku ebyo, Bayibuli egamba nti Yusufu “n’abeera omwo mu kkomera.” Yamala emyaka mingi ng’ali mu mbeera eyo eyali enzibu ennyo! * Ate Yusufu yali tamanyi na kumanya oba ng’ekiseera kyandituuse n’ateebwa. Kiki ekyamuyamba obutaggwaamu maanyi na ssuubi mu kiseera kye yamala mu kkomera?\nBayibuli egamba nti: “Mukama n’aba wamu ne Yusufu, n’amulaga ebirungi [“okwagala okutajjulukuka,” NW].” (Olubereberye 39:21) Abaweereza ba Yakuwa ka babe nga bali mu mbeera ki, tewali kintu kyonna kiyinza kulemesa Yakuwa okubalaga okwagala okutajjulukuka. (Abaruumi 8:38, 39) Yusufu ateekwa okuba nga yasabanga Kitaawe ow’omu ggulu ng’amubuulira ennaku ye yonna era “Katonda ow’okubudaabuda kwonna” n’amuwa emirembe mu mutima n’asobola okusigala nga mukkakkamu. (2 Abakkolinso 1:3, 4; Abafiripi 4:6, 7) Kiki ekirala Yakuwa kye yakolera Yusufu? Bayibuli eraga nti Katonda yaleetera Yusufu okusiimibwa “mu maaso g’omukuumi w’ekkomera.”\nAbasibe bateekwa okuba nga baaweebwanga emirimu egy’okukola. Yusufu yali mukozi nnyo era yakolanga buli mulimu ogwamuweebwanga, ensonga endala zonna n’azikwasa Yakuwa. Yakuwa yawa Yusufu omukisa, n’ayagalibwa nnyo era n’assibwamu ekitiibwa nga bwe kyali ng’ali mu maka ga Potifaali. Bayibuli egamba nti: “Omukuumi w’ekkomera n’ateresa Yusufu mu mukono gwe abasibe bonna abaali mu kkomera; ne byonna bye baakola eyo oyo ye [yabibalagiranga]. Omukuumi w’ekkomera teyatunuulira kintu ekyali wansi w’omukono gwe, kubanga Mukama yali wamu naye; n’ebyo bye yakola, Mukama n’abiwa omukisa.” (Olubereberye 39:22, 23) Yusufu ateekwa okuba nga yabudaabudibwanga nnyo okukimanya nti Yakuwa yali amufaako!\nYusufu yali mukozi nnyo ng’ali mu kkomera, era Yakuwa yamuwa emikisa mingi\nNaffe tusobola okufuna ebizibu ebitali bimu, era oluusi ne tuyisibwa mu ngeri etali ya bwenkanya, naye waliwo bingi bye tuyigira ku Yusufu. Bwe tweyongera okusaba Katonda, ne tusigala nga tukwata amateeka ge, era ne tufuba okukola ebimusanyusa, ajja kutuwa emikisa. Yakuwa yawa Yusufu emikisa emirala mingi, nga bwe tujja okulaba mu butabo obunaddako.\n^ par. 23 Bayibuli eraga nti Yusufu yatuuka mu maka ga Potifaali nga wa myaka nga 17 oba 18 era yabeera mu maka ago okutuusa lwe yasajjakula, oboolyawo oluvannyuma lw’emyaka mitono. We yaviira mu kkomera yalina emyaka 30 egy’obukulu.—Olubereberye 37:2; 39:6; 41:46.\n“Okutegeeza Amakulu Si kwa Katonda?”


Bukedde Online - Aba NRM beekandazze mu lukiiko lwa Bantaliza lwa ssente\nAbakkiriza b’ekkanisa ya Uganda basabiddwa...\nBano beebunguludde omu ku omu okukkakkana ng’ekizimbe kigenda kikala kyokka waliwo abaasazeewo okulinnya akatuuti ne batandika okuwanda omuliro. Bano baategeezezza nga bwe bakooye pulezidenti okubawa ssente z’okwekulaakulanya ne zibulira mu be baayise abanene, okukuyeganga ne batuuka n’okukozesa ssente zaabwe kyokka ne watabaawo kye babawa.\nLt. Jafari Mugerwa (ku ddyo) ng'akkakkanya Charles Ssentongo omu ku baabadde mu lukiiko.Wakati ye Rtd. Col. Shaban Bantaliza.\nABAWAGIZI ba NRM beekandazze ne balekera amyuka omwogezi wa Gavumenti, Rtd Col. Shaban Bantaliza olukiiko oluvannyuma lw’okukizuula nti ensonga eyabadde ebaleese yabadde agyebalamye ate abalala ne bawanda omuliro ku bunnanfuusi Gavumenti bw’ebalaze.\nBino byabaddewo ku Lwokuna ku muzikiti gwa Old Kampala abakunzi ba NRM mu Kampala abasoba mu 400 bwe baabadde bakung’aanye nga basuubira okubawa ssente okuva mu State House bakulaakulanye Sacco nga bwe baali baasuubizibwa.\nBano baakedde kweyiwa mu kifo kyokka baakanze kulinda bakungu nga teri alabika nga zaabadde zikunukkiriza ssaawa 8:00 ez’emisana Rtd. Col. Bantaliza n’alabikako olwo ne baddamu essuubi.\nMu bigambo Bantaliza bye yayogedde temwabadde kya kubawa nsimbi mu kadde ako nga bwe baabadde basuubira okuggyako okubasindika baddeyo bakole SACCO endala ennene, okukozesa eddembe NRM lye yabaleetera basobole okweggya mu bwavu n’okulekerawo okulonda abakulembeze abatabayambye okuggyako okutabula eddembe.\nBano beebunguludde omu ku omu okukkakkana ng’ekizimbe kigenda kikala kyokka waliwo abaasazeewo okulinnya akatuuti ne batandika okuwanda omuliro. Bano baategeezezza nga bwe bakooye pulezidenti okubawa ssente z’okwekulaakulanya ne zibulira mu be baayise abanene, okukuyeganga ne batuuka n’okukozesa ssente zaabwe kyokka ne watabaawo kye babawa kw’ossa n’ekya pulezidenti okumala galonda abantu abatalina kye bakoledde kibiina bbo n’abaleka nga basiiwuuse.\nBano baategeezezza Bantaliza nga bwe batakyayagala muntu mulala kubasisinkana okuggyako pulezidenti kuba abazzenga babasisinkana boogera ebintu bye bimu naye ne batatuukiriza.\nBantaliza eyalabise ng’asobeddwa olw’obusungu bano bwe baayolesezza yategeezezza nga bw’ategedde obulumi bwabwe na wa gyebuva era n’abasuubiza okutuusa obubaka bwabwe ewa Pulezidenti.\nRtd Col. Shaban Bantaliza,\nOmuzikiti gwa Kampalamukadde,\nAbakunzi ba NRM,\nOluganda lwa Katikkiro luva wa wala!


Bukedde Online - Col. Mugyenyi baamuwa obuwumbi 14 ave ku katale kâ€™ewa Kisekka\nAwangudde obwapulezidenti e Zambia\nYabadde mu kakiiko ka Palamenti akalondoola ensaasanya yâ€™ensimbi zâ€™omuwi wâ€™omusolo akakulirwa omubaka Kasiano Wadri (Terego). Akakiiko kubuuliriza ku mivuyo gyâ€™okuliyirira abaggagga abamu ssente olwâ€™oku-ggyibwako ttenda zâ€™okuzimba obutale mu Kampala.\nKyategezeddwa nti Col. Mug\nKyategezeddwa nti Col. Mugyenyi nga ye nnannyini kkampuni ya Rhino Investments eyali aweereddwa akatale kâ€™ewa Kisekka ezimbewo akalala akâ€™omulembe kyokka abasuubuzi ne beegugunga ne kamuggyibwako.\nBwiragura yagambye nti Mugyenyi yali asabye obuwumbi 23 olwâ€™okuggyibwako akatale kano kyokka akakiiko kâ€™ebyekikugu ye kwe yali atuula kaawa amagezi aweebwe obuwumbi nga mukaaga bwokka.\nKyokka kyategezeddwa nti oluvannyuma eyali Ssabawabuzi wa gavumenti Dr. Khiddu Makubuya yalagira aba Rhino baweebwe obuwumbi 14.


mengo « BugandaWatch\nNga 17 November 2017, Omumyuuka wa president wa Uganda, Mw. Edward Sekandi yeyali omugenyi omukulu ku mukolo ogw’okuggulawo enteekateeka y’okulakulanya omuzannyo gw’omupiira mu Buganda (Buganda Football Strategic Plan). Ensonda ezesigibwa mu Bulange zategezezza BugandaWatch nti gavumenti ya NRM yeyalagira omukolo guno gubeere mu Serena Kampala Hotel, mu Kampala, so ssi e Mengo. Kinajjukirwa nti nannyini Serena ye muyindi ow’ekiwayi kya\nEkitongole ky’ebyemizannyo e Mengo, n’okutuuka leero kikyagaanyi okusasula ensako z’ebika 2 ebyasamba omupiira ogw’akamalirizo mu mpaka z’Ebika bya Baganda (Bika bya Baganda Football Tournament). Omupiira guno gwasambibwa nga 25 November 2017, e Bukalasa mu Bulemeezi. Ente yawangula Effumbe ku...\nMwannyinaze Namayega, Nsonyiwa akasirikiriro naye omugongo gwaddamu okunnuma era nga ne kumulimu nsinga kukola nga nnyimiridde. Anti nga buli lwetuula mpulira obulumi, naye okuyimirira kugukakkanyiza ddala. Bulijjo nkuvunaana okukaabakaaba naye nage kuluno nze nkikoze. Wabula kansubire mwe muli...\nObubaka bwa Kabaka ku lunaku lw’abavubuka bubanja eby’okulabirako ebirungi e Mengo\nSsabasajja Kabaka Muwenda Mutebi II yetabye ku mukolo gw’okukuza olunaku lw’abavubuka mu Buganda. Omukolo guno gwabaddewo nga 10 November, 2017 e Mukono, ku mbuga y’Essaza ly’eKyaggwe. Omukolo gwetabiddwako Abataka abakulu abobusolya, Namasole, Abaami ab’amasaza, ba Minisita, bannadiini,...\nMuteesa I Royal University yagaddwa, emitima gya Baganda gyewanise\nYunivasite y’Obwakabaka bwa Buganda, Muteesa I Royal University (MRU), yagadwaawo nga 25 October 2017, ekiretedde emitima gy’Abaganda bangi okwewanika. Okusinziira ku kusalawo kw’okukiiko oluddukanya MRU, olukulemberwa Dr. Frank Sebbowa, ettabi erye Kakeeka, Mengo mu Kyaddondo lyagaddwa nga 24 October,...


Bukedde Online - Makerere University eyongezza fiizi\nEbbaluwa ya liizi ecamudde aba Owino\nÂ Akakiiko ka yunivasite eno akafuzi akaatudde omwezi oguwedde ke kaasazeewo bino era ngâ€™amasomo agamuÂ gaayongeddewaako ssente ezisoba mu 350,000 /- buli lusoma.\nÂ Mu masomo agaayongezeddwaako mulimu; ebyâ€™amawulire ebivuddeÂ ku 600,000/ ne bidda ku 980,000/-Â buli lusoma.\nÂ Ebyâ€™obusuubuziÂ Â (B.com) zivudde kuÂ 800,000/-Â ze zituuka ku 1,120,000/-. Embeera zâ€™abantu (Social Sciences) ensimbi ze basasula zongezeddwa okuva kuÂ 450,000/- okutuuka 700,000/- buli lusoma. Abasoma obusomesa balina okusasula 672, 000/- nga zino zivudde kuÂ 450,000/-.\nÂ Â Â Abasoma amateeka bagenda kusasulanga 1,260,000/-, zino ziva ku 950,000/- buli lusoma. Ngâ€™oggyeko ezisasulwa nga fiiziÂ abayizi abeesasulira balina okusasula 368,500/- ezizingiramu ezigenda mu nsawo ekola ku byâ€™okunoonyereza, ezâ€™okwewandiisa, ezâ€™okukozesa etterekero lyâ€™ebitabo, ezâ€™ebyenkulaakulana nâ€™eza tekinologiya. Endala 100,000/- zisasulwa kufuniraÂ bayizi kkampuni gye bagenda okutendekerwa okufuna obukugu mu mirimu gye basoma.\nÂ Balina okusasula 33,000/- ezâ€™okufuna kaadi ya yunivasite, ekyambalo kyâ€™okutikkirirwamu nâ€™akatabo kâ€™amateekaÂ ga yunivasite.\nÂ Abayizi abatandika balina okusasulirawo ssente zino oba ssi ekyo ekifo kyabwe kya kugabibwa. Bino byonna okusinziira ku nsonda mu kakiiko akafuzi bikoleddwa okulaba nga yunivasite ekungâ€™aanya ssente ezimala okugiyimirizaawo.\nÂ AvunaanyizibwaÂ Â Â Â ku kuwandiisa abayizi, Olar Odur yakakasizza ngâ€™ensimbi bwe zaalinnyisiddwa nâ€™agamba nti kikoleddwa kuyamba yunivasite kuddukanyizibwa bulungi. Kyokka nâ€™atangaaza nti ssente ezongeddwa zikwata ku bayizi bapya abayingira yunivasite.\nÂ Fiizi ezibadde zisasulwa zaatandika okukola muÂ 1996 era zibadde tezikyusibwanga. Mu 2007 bajeti ya yunivasite eno yalimu omuwaatwa gwa buwumbi 40 era abaddukanya yunivasite beewola ssente za pensoni wâ€™abasomesa okusobola okugiyimirizaawo.Â\nÂ Yunivasite gye buvuddeko yagezaako okwongeza fiizi Gavumenti nâ€™ebiyingiramu nâ€™egigaana.\nÂ Ssente empya ezisasulwa amasomo agatali gamu kuliko:\n-Ebyâ€™obulimiÂ Â Â Â Â Â Â Â Â Â Â Â 1,344,000/-\n-Ebyâ€™endiisaÂ Â Â Â Â Â Â Â Â Â Â Â Â 1,200,000/-\n-Ebyâ€™ebibiraÂ Â Â Â Â Â Â Â Â Â Â Â Â Â Â Â Â Â 840,000/-\n-ObwayinginiyaÂ Â Â Â Â Â Â Â 1,155,000/-\n-ObusaveyaÂ Â Â Â Â Â Â Â Â Â Â Â Â Â Â Â Â Â 1,155,000/-\nkompyutaÂ Â Â Â Â Â Â Â Â Â Â Â Â Â Â Â Â Â Â Â 1,250,000/-\nzâ€™abantu (SWSA)Â Â Â Â Â Â Â Â Â 840,000/-\nnâ€™okuyimbaÂ Â Â Â Â Â Â Â Â Â Â Â Â Â Â 700,000/-\nB.com externalÂ Â Â Â Â Â Â Â Â 500,000/-.\nOkukolera awaka kufuna kiralu\nOmubisi alina akawuka ka siriimu gwâ€™alina okunywa\nâ€˜Tewali nsonga ebaguza kaluluâ€™


Ngeri kki entuufu eyokusoma Bayibuli?\nOkumanya amakulu g’ebyawandiikibwa gwegumu ku mulimu ogukyasinze okuba omukulu omukkiriza gwalina. Katonda tatugamba nti tulina kusoma busomi Bayibuli. Tulina okugyekeneenya era netukwata ebyawandiikibwa mu ngeri eyobwegendeereza (2Timoseewo 2:15). Okwekenenya ebyawandiikibwa mulimu mukalubo. Okuyitamu obuyisi mu byawandiikibwa ebiseera ebimu kisobola okuletera omuntu okufuna amakulu agatali matuufu. N’olwekyo, kikulu kyansonga nnyo okumanya enkola entuufu ez’okumanya amakulu matuufu ag’ebyawandiikibya.\nOkusooka, Omuyizi wa Bayibuli alina okusaba Omwoyo Mutukuvu okumuwa okutegeera, kubanga ogwo gwe mulimu gwe. “Naye bw'alijja oyo Omwoyo ow'amazima, anaabaluŋŋamyanga mu mazima gonna: kubanga taayogerenga ku bubwe yekka; naye byonna by'anaawuliranga by'anaayogeranga: ye anaababuuliranga ebigenda okujja. (Yokaana 16:13). Ng’Omwoyo Mutukuvu bweyaluŋŋamya abatume mukuwandiika endagaano empya, yaluŋŋamya mu kutegeera ebyawandiikibwa. Jukira, Bayibuli Kitabo kya Katonda, era tulina okumusaba okusobola okutegeera kki kyekitegeeza. Bwoba oli Mukristaayo, omuwandiisi w’ebyawandiikibwa—Omwoyo Mutukuvu— ali mugwe, era ayagala otegeere biki byeyawandiika.\nEky’okubiri, tetulina kuja kyawandiikibwa wabweru wenyiriri ezikyetolode netugezaako okumanya amakulu agali mu lunyiriri. Tulina okusoma enyiriri ezetolode ne suula okumanya amakulu agetoloodde olunyiriri. Newankubadde ebyawandiikibwa byonna biva eri Katonda, (2 Timoseewo 3:16; 2 Peteero 1:21), Katonda akozesa abantu okubiwandiika. Abasajja bano balina ebilowoozo, n’ebigendererwa eby’okuwandiika, era balina ensonga gyebali bogerako. Tulina okusoma wabweeru w’ekitabo kya Bayibuli okusobola okumanya ani yawandiika ekitabo, yali awandiiira ani, yakiwandiika ddi, era lwaki yakiwandiika. Era tulina okufaayo okukkiriz ekyawandiikibwa okweyogerea. Ebiseera ebimu abantu bawa ebyawandiikibwa amakulu gabwe eri ebigambo ebiri mu byawandiikibwa okusobola okufuna okuvuunula kwebagala.\nEky’okusatu,tetulina kwemalirira nga nga twekeneenya ebyawandiikibwa. Gaba malala okulowooza nti tetusobola kufuna kutegeera okuyita mu mulimu abalala abasooka okusoma ebyanwadiikibwa. Abantu abamu, okuyita mu nsobi, bekeenenya ebyandiikibwa nga balowooza nt bagenda kwesigama ku Omwoyo Mutukuvu yekka era nti bajakusobola okutegeera amazima agekwese mu byawandiikibwa. Kristu, mu kuwa Omwoyo Mutuvu, awadde abantu ebirabo by’Omwoyo eri ekanisa. Ekimu ku birabo by’Omwoyo, kyekirabo ky’okusomesa (Abaefeeso 4:11-12; 1 Abakkolinso 12:28). Abasomesa bano batuweebwa Kristu okusobola okutuyamba okutegeera ebyawandiikibwa obulungi n’okubigondera. Kyamagezi okusoma ebyawandiikibwa wamu nabakkiriza abalala, okuyambagana okutegeera n’okuteeka mu nkola amazima g’ekigambo kya Katonda.\nN’olw’ekyo, mu kuwumbawumba, ngeri ki entuufu ey’okwekeneenya Bayibuli? Okusooka, okuyita mu kusaba n’okwetowaza, tulina okwesigama ku Mwoyo Mutukuvu okutuwa okutegeera. Ekyokubiri, tulina okusoma ebyawandiikibwa wamu n’ebyo ebibyetolodde, nga tukkiriza nti Bayibuli yenyonyola. Ekyokusatu, tulina okuwa ekitiibwa emilimu gyabo abasooka, nabaliwo kakano, abekeneenyeza obulungi ebyawandiikibwa. Jukira, Katonda yemuwandiisi wa Bayibuli, era ayagala tugitegeere.


Minisita w’ebyenjigiriza e Mmengo, Dr. Twaha Kaawaase alabudde abazadde ku bafere abayinza okubabuzaabuza nti bagenda kubafunira basale e Mmengo ne babalyako ensimbi.\nKaawaase ategeezezza nti basaanye okwetuukira mu ofiisi y’ebyenjigiriza e Mmengo okulambikibwa obulungi era neyebaza amatendekero agawa Obwakabaka bwa Buganda basale.\nBino abyogedde nkya ya leero ku mukolo kw'akwasiriza abayizi abasoba 450 ebbaluwa za basale okusoma mu mattendekero ag’enjawulo mu ggwanga ng’omukolo gubadde Bulange- Mmengo enkya ya leero naakubiriza abazadde okwagazisa abaana baabwe amasomo g’ebyemikono.\nMinisita w'ebyenjigiriza e Mmengo, Dr. Twaha Kaawaase yakwasizza abayizi abawereddwa basale okusoma mu mattendekero ag'enjawulo mu ggwanga, ebbaluwa zaabwe.\n“ Okufuna basale zino tekuli bukwakkulizo kyokka ky'olina okulaga bwe bwetaavu. Ekirala oli alina kujja mu ofiisi z’ebyenjigiriza wabula si kukoma ku ggeeti za Bulange-Mmengo- eyo gye muyinza okufunira ababafera nti bagaba basale nga bakozesa obutafaayo bwamwe,” Dr. Kaawaase bw'ategeezezza.\nAbayizi bano obuyambi obubaweereddwa buli mu nteekateeka eya Kabaka Education Fund ng’abamu bazze ne bazadde baabwe era Rtd Captain Luwagga, omu ku bazadde ababaddewo agambye nti Obwakabaka okusalawo okusomesa abantu baabwo kikulu nnyo era abayizi bwe bakuba emisomo oluku mu mutwe nabo bajje baweereze Obwakabaka mu ngeri emu oba endala.


Bukedde Online - Bakutte omusamize eyasaddaaka omwana\nBakutte omusamize eyasaddaaka omwana\nBannadiini bagenze Kenya kutunuulira kalulu kaayo\nPOLIISI ezinze essabo n’ekwata abasamize babiri abeekobaanye n’omusajja n’asaddaaka omwana we nga bamutumye ebitundu by’omubiri gwe asobole okufuna obugagga.\nJjajja Teopista Nakakande n’omuyambi we Moses Kasiita ab’e Ssekabusolo Mubende poliisi be yakutte ku Lwomukaaga lwa kwekobaana ne Ali Mugerwa n’asaddaaka omwana we Akram Mugerwa omulambo ne bagusuula mu nsiko.\nAmyuka akulira bambega ku poliisi e Katwe Benard Odyek ye yakulembeddemu okukwata bano nga poliisi eri wamu n’ekibiina kya Kyampisi Childcare Ministries ekikwekweto ne kiyinda.\nWiiki ewedde poliisi y’e Katwe yakutte Mugerwa ow’e Masajja B Kibira Zooni ng’emuteebereza okusaddaaka omwana we mu December wa 2011 ne yegaana ng’awoza kimu nti omwana yali mulwadde n’amutwala mu ddwaliro kyokka n’afiira mu kkubo omulabo n’agusuula mu nsiko.\nPoliisi yayongedde okunyweza Mugerwa n’emukunya olwo n’atandika okutottola byonna nti waliwo mukwano gwe eyamutwala ewa Nakakande anoonye obugagga ye Nakakakande kwekumutuma ebitundu by’omubiri gw’omwana okuli: amatu, olulimi, ebitundu by’ekyama n’omusaayi kyokka bwe yamutegeeza nti alinayo omwana ayonka n’aggumiza nti oyo y’asinga.\n“Yampa omusajja gwe najja naye okuva e Mubende ekiro ne tugula kalifoomu gwe nateeka mu muceere gwe nnawa mukazi wange nsobole okumubbako omwana nga tawulira. Omwana twamutwala naye bwe baali bamusala naddukawo nga ntide era obugagga saabulinda naye kati mbonaabona” Mugerwa bwe yannyonnyodde.\nClare Kyalisiima nnyina w’omwana yannyonnyodde nti Mugerwa yali amaze wiiki nnamba nga tali waka lwe yakomawo n’adda n’omuceere gwe yamuwa nga yakatuuka. Yeebaka yagenda okudda engulu nga bba n’omwana tabalaba n’alaya enduulu.\n“Nga wayise ennaku bbiri poliisi yazuula omulambo gw’omwana wange mu nsiko nga gusaliddwako ebitundu by’omubiri,” Kyalisiima bw’annyonnyola.\nAwaka wa Nakakande e Mubende poliisi yasanzeewo amasabo abiri (2) era yategeezezza nti ye agaba yirizi y’obugagga ng’ataddemu empitambi ekalidde ku kkubo, mukoka, kayaayaana, oluyito n’eddagala eddala naye ebitundu by’omubiri gw’omwana tabimanyiiko. “Oyo Mugerwa yajja ewange ng’ayagala kugenda Dubai n’okufuna obugagga,” Nakakande bw’akubira.\nKasiita yagambye nti Mugerwa amaumanyi bulungi kubanga abadde agenda mu ssabo lyabwe naye ng’eby’okusaddaaka omwana abyegaana era yategeezezza poliisi nti ye tatambulangako ne Mugerwa bagende basale omwana.\nEggulo Mugerwa yakulembeddemu poliisi n’atwala abaserikale mu kifo we baasalira omwana obulago e Masajja Kibira Zooni okumpi n’ekikomera kya ssentebe w’ekyalo, Daud Musenza Alanda. Abatuuze baacoomedde poliisi nga baagala babawe Mugerwa bamukube ne kirema.\nOmusango guli ku fayiro nnamba CRB 8125/2011.\nWeasel alimu magineeti esika abakazi\nBobi Wine ali mu 'Kyalenga Extra' e South Africa


Bukedde Online - Biibino ebyabadde mu kafubo ka Museveni ne Kagame\nBiibino ebyabadde mu kafubo ka Museveni ne Kagame\nAbakulembeze n'ab'ebyokwerinda baagogodde emyala mu Kawempe\nEbisa bimusimbye n'azaalira ku kkubo\nPULEZIDENTI Museveni bwe yabadde ayogera ku by’abadde mu kafubo ke ne Paul Kagame owa Rwanda, yakonye ku by’okutta omuwala Susan Magara.\nPulezidenti Kagame (ku kkono) ng’aliko by’annyonnyola munne Museveni.\nYagambye nti yakubidde essimu Pulezidenti wa South Afrika, Cyril Ramaphosa ku nsonga z’okuzza agambibwa okwetaba mu kuwamba n’okutta omuwala Magara ali mu ggwanga eryo.\nBino biddiridde ebigambibwa nti, Patrick Agaba amanyiddwa nga Pato y’omu ku baali mu lukwe lw’okuwamba n’okutta Magara era nti olwafuna ssente doola emitwalo 20, aba famire ze baawa abaawamba Magara n’adduka nazo e South Afrika.\nPulezidenti yagambye nti, alina bye yakkaanyizzaako ne Ramaphosa kyokka teyayongedde kulambulula nsonga eno.\nYabadde ayogera eri bannamawulire mu maka g’Obwapulezidenti e Ntebe nga yaakamala okusisinkana Kagame eggulo.\nKagame yatuuse ku ssaawa nga 5:00 ez’enkya n’akyaluka ku 9:30 ez’olweggulo. Kagame yayaniriziddwa ku kisaawe e Ntebe,Minisita w’ensonga Ezeebweru Sam Kuteesa.\nKagame ajjidde mu kiseera nga kigambibwa nti waliwo obutakkaanya wakati wa Uganda ne Rwanda.\nKagame bw’ateetaba mu lukuhhaana lwa East Afrika olwali mu Uganda omwezi oguwedde ne kirowoozebwa nti obutakkaanya bwe bwamugaana.\nAte Museveni naye bwataagenze Rwanda mu lukuhhaana lw’okutongoza akatale ak’awamu ak’amawanga aga African Union nga March 21, 2018 ne kyongera okukakasa nti wandibaawo obutakkaanya.\nKyokka abakulu bombi eggulo baakakasizza abantu ba Uganda ne Rwanda nti tewali kakuubagano konna wakati w’amawanga gombi.\nNg’ayanukula ekibuuzo oba waliwo obutakkaanya, Museveni yasoose kunnyonnyola bye baayogeddeko n’agamba nti bakkaanyizza ebitongole by’Ebyokwerinda n’ebikessi okwongera okuwuliziganya okwewala embeera ey’okuteebereza.\n“ Tewali nsonga egaana Minisita wa Uganda okukwata essimu n’akubira owa Rwanda singa wabaawo ekibuusibwabuusibwa kubanga kati layini z’amasimu mu Uganda zisoba mu bukadde 23”, bwe yagambye.\nN’agattako nti, tewali nnyo buzibu bya byakwerinda wakati wa Uganda ne Rwanda.\nKagame naye yakisimbyeko essira nti, okuwuliziganya kikulu nnyo kubanga kiyamba okuggyawo obuteesigahhana ku njuyi zombi. Yalagidde abavunaanyizibwa ku byokwerindsa e Rwanda okwongeramu amaanyi ku kuwuliziganya n’aba Uganda.\nKu bigambibwa nti Rwanda yeemulugunya ku bantu baayo abatulugunyizibwa mu Uganda, Museveni yannyonnyodde nti ensonga eyo Kagame yagimutunuzaamu nga basisinkanye mu Addis Ababa ekya Ethiopia gye buvuddeko. Era yakoze okunoonyereza nga bye yazudde yabadde amaze okubyogera ne Kagame.\nMuseveni era yannyonnyodde ku Banyarwanda abaakwatiddwa mu Uganda nga beeyise bannaddiini abagenda e Burundi wabula ne bazuulibwa nga kye baali beeyita si kye kituufu.\nKigambibwa nti Abanyarwanda abo baalina enteekateeka ez’okuyeekera Rwanda era baasimbiddwa mu kkooti e Mbarara gye buvuddeko ne bavunaanibwa.\nKu bigambibwa nti waliwo Bannayuganda abatandise okugobwa e Rwanda, Kagame yagambye nti ensonga ezimu zitegeerwa bubi kyokka n’asuubiza nti agenda kukinoonyerezaako.\nAbakulembeze bombi baayogedde ku butabanguko mu DR Congo obutuusizza omuwendo gw’abanoonyi b’obubuddamu abeeyiwa mu Uganda okweyonger, Museveni n’anenya ekibiina ky’Amawanga Amagatte (UN)nti tekirina kye kikola.\nKagame ye yawadde amagezi ensonga ez’obutebenkevu bwa DR Congo ziteesebweko mu bwangu okwewala abanoonyi b’obubudamu okweyiwa mu Uganda ne Rwanda.\nKaliisoliiso wa Gavumenti bamwongedde ekisanja


Bukedde Online - Sikoseero bweyongedde lwa bazadde buteekebeza -Basawo\nSikoseero bweyongedde lwa bazadde buteekebeza -Basawo\nEbirowoozo ebiyitiridde byandikutwaza mu ddwaaliro\n'Famire pulaaningi teremesa mukazi kuddamu...\nOmwana wange eyasooka, yafuna ekifuba ng'alina emyezi mukaaga ne bamujjanjaba ate bwe yaweza emyezi munaana n’azimba okugulu ng'akaaba nnyo.\nMadiang n’omwana we alina sikoseero.\nSikoseero bulwadde obweyongera mu bantu buli lukedde ekyeraliikirizza abasawo.\nUganda y’emu ku nsi ezisinga okutawaanyizibwa obulwadde bwa sikoseero era abaana 25,000 be bazaalibwa ne sikoseero buli mwaka ate nga 80 ku buli 100 bafa tebannaweza myaka etaano, Dr. Hasfah Kasule ow’ekitongole ky'ebyobulamu eky’ensi yonna bwe yategeezezza.\nYe Namukose ow'e Kawempe alina abaana ba sikoseero babiri era bw’ati bw’agamba.\nObuzibu abantu abamu balowooza ddogo n’okulowooza nti busiigibwa bwe batyo ne basuulirira abaana abazaalibwa nabwo ne bayita mu bulumi obwandijjanjabiddwa ne bukkakkana n’okuziyizibwa wadde nga tebuwona.\nNasrine Namukose, ow’e Kawempe alina abaana bana naye nga babiri ku bo balina sikoseero.\nDr. Herbert Luyima,ng’akebera omwana wa sikoseero e Mulago.\nAnnyonnyola by’ayiseemu ne bwe yazuula nti balwadde ne bw’abalabirira.\n“Omwana wange eyasooka, yafuna ekifuba ng'alina emyezi mukaaga ne bamujjanjaba ate bwe yaweza emyezi munaana n’azimba okugulu ng'akaaba nnyo.\nNasooka kulowooza oba banne bamugwiridde nga bazannya n’amenyeka.\nWabula waliwo omukyala omukulu eyanfumbira eddagala ne mmuvumbavumba n’atereera.\nKyokka bwe yaweza omwaka, yenna yafuuka kyenvu ne ngenda mu ddwaaliro e Kibuli gye bakizuulira ng'alina sikoseero.\nSaasooka kukkiriza era ne kitaawe saamugamba n’ebbaluwa nazikweka kuba nali mpulira nti aba sikoseero tebawona.\nOluvannyuma namunoonyeza eddagala ery’emiti n’atereera okumala emyaka ebiri.\nGwe naddako okuzaala yali mulamu kyokka eyasembayo naye alina sikoseero.\nOno ye bwe yaweza omwaka gumu, yasooka kuzimba mugongo nga kitaawe alowooza yavudde ku kagaali n’agwa.\nOmwana omulwadde wa sikoseero\nOlw’okuba nnali mbumanyi, natuula ne munnyonnyola era ne tugenda ffembi mu ddwaaliro ne batubudaabuda n’okutusomesa ebisingawo ku sikoseero ne tutandika okujjanjabisa abaana baffe.\nMu kiseera kino omwana waffe omukulu wa myaka 14 ng'asoma p.4 naye yasannyalala naye agenda atereera.\nOkusoomoozebwa okusinga obunene kubeerawo nga bombi obulwadde bubalumbye omulundi gumu.\nBuli omu abeera akwetaaga nga bali mu bulumi n’osoberwa naye nga bombi olina okubayamba era nina essuubi nti bajja kuba bulungi”, Namukose bw’amaliriza.\nSarah Opendi, akola guno na guli mu Minisitule y'ebyobulamu agamba nti mu Uganda mulimu disitulikiti 47 ezisinga okubeeramu obulwadde era nga bwegiriisiza mu bitundu by'omu bukiikakkono bw’eggwanga, mu bukiikaddyo ne mu masekkati g'eggwanga.\nMu disituliki ezisinze okukosebwa sikoseero kuliko: Kampala, Masaka ne Buikwe.\nBuva ku ki?\n1 Opendi annyonnyola nti, abantu bangi bafumbiriganwa tebamaze kwekebeza bulwadde bwa sikoseero ne bweyongera okusaasaana.\nEra buli mwaka, abaana 25,000 be bazaalibwa ne sikoseero mu maka kyokka 80 ku buli 100 bafa tebannaweza myaka etaano.\nObulwadde buno busobola okwewalika naye tebulina ddagala libuwonya.\n2 Obulwadde buno butambulira mu musaayi era tusobola okubutangira ssinga abantu beekebeza nga tennazaala.\nOmuntu bw’amanya bw’ayimiride asobola okukola okusalawo okulungi. Omuntu alina akasigo ka sikoseero, yandibadde afumbirwa oba okuwasa omuntu atakalina okuzaala abaana abalamu.\nNaye bwe mukizuula nga mubazadde, mufube okubagemesa, okubalabirira n'okubajjanjabisa obulungi okusobola okubakuumira mu bulamu obweyagaza baleme kukosebwa bulwadde.\nOkuzimba naddala emikono, amagulu, mu kifuba, olubuto n'ebitundu ebirala.\nAmaaso gafuuka kyenvu n'ebitundu by'omubiri ebirala.\nYinfekisoni naddala ez'omu kifuba.\nSsinga omwana oba omuntu omukulu afuna obumu ku bubonero buno, mutwale mangu mu ddwaaliro bamwekebejje. Obulabe bwa sikoseero\nEbitundu by'omubiri bikosebwa naddala ekibumba, omutima n'ebirala.\nOyinza okuziba amaaso.\nOkufuna amabwa agatawona n'ebirala.\nBaweebwa eddagala eribayamba obutaggwaamu musaayi.\nVitamiini ezireeta ekyagala okulya.\nEritangira n’okujjanjaba omusujja.\nEddagala eritangira yinfekisoni z'omu musaayi, mu kifuba nga senyiga, ekifuba, lubyamira naddala mu baana abali wansi w'emyaka etaano.\nEra tubakubiriza okubagabirira emmere erimu ebiriisa byonna n’okunywa ennyo amazzi kisobozese omubiri okukola obulungi.\nEndabirira y'owa sikoseero\nLeah Madiang w’e Mutungo - Biina, agamba nti: “Omwana wange namuzaala mulamu bulungi naye okutegeera nti alina sikoseero yasooka kundwalirira ku myezi ena amaaso ne gafuuka kyenvu era abamulabako baagamba nti, alina obulwadde bwa kamuli.\nBandagirira ew'omukadde n’ampa ku ddagala egganda nga mmunywesaako n’okumutonyeza mu maaso naye nga yeeyongera kulabika bubi.\nNamukebeza sikoseero emirundi esatu ng'ebiri giraga nti abulina ekyammalamu amaanyi n'omwana ne mmukyawa okutuusa bwe nalaba ow'abaana bana nga bonna balwadde ne neebuulirira mu mutima kwe kugenda ne muwandiisa e Mulago n’atandika okujjanjabibwa.\nAbasawo bangamba okumuzzaayo buli mwezi okumukeberako era buli mwezi mmuzzaayo ne bw’aba mulamu.\nNfuba okumuyonsa kubanga amabeere gayamba abaana okukula obulungi era y’ensonga lwaki taddirira.\nMmugabirira ku bika by'emmere eby'enjawulo era nze leero bw’alya ku nyama n'ettoke, enkya mukyusiza n’oluddako bwatyo asobole okubeera omulamu obulungi.\nEbyokunywa nabyo mbikyusa ne mmuwa ku busera, obuugi bwa kasooli, obutunda n'ebibala ebirala nabyo mbikamula ne mmuwa n'amazzi g'okunywa kuba gayamba obutoffaali obuteegatta n’alema okufuna obulumi mu nyingo.\nEssweeta sigimulesa kubanga saagala mpewo kumufuuwa kuba ebayisa bubi.\nBw’afuna obulumi, mbugumya amazzi ne muvumbavumba okutuusa lw’atereera.\nOkwo nyongerezaako okumuwa obulungi eddagala n'okugondera amateeka g'omusawo era ky’ekimulabisa obulungi, Madiang bw’amaliriza.\n'Embalabe gye natakula katono enkutuleko ennyindo'\nCHAN tumwetegekedde - FUFA


Bukedde Online - Bajjumbidde okujjuza akalulu ka Gabula Ssekukkulu\nEbya Don Nasser bibi.\nKenzo ayogedde ku ky'okuwasa Rema Namakula...\nAbantu ab'enjawulo mu Kampala n'emiriraano bajjumbidde okujjuza akalulu ka Bukedde aka Gabula Ssekukkulu okusobola okwewangulira ku byassava.\nABANTU ab’enjawulo beeyongede okujjumbira akazannyo ka Bukedde aka Gabula Ssekukulu.\nMu bano mulimu abasuubuzi abakolera mu Kikuubo abaakulembeddwa Sam Muyomba omwogezi w’olukiiko lwa ‘Kikuubo Business Community’ omwegattira abasuubuzi. Ono ye yasoose okujjuza akakonge olwo n’akunga abasuubuzi okwettanira akazannyo kano n’ekigendererwa ky’okufuna abawanguzi.\n“Tutandise kaweefube w’okugula amawulire ga Bukedde agawerako buli lunaku n’ekigendererwa ky’okujjuza obukonge obunaatusobozesa okulinnyisa emikisa gy’okuwangula ebirabo bya Bukedde mu kalulu kano,” Muyomba bwe yategeezezza.\nAkazannyo ka Gabula Ssekukkulu kategekebwa kkampuni ya Vision Group ng’eyita mu mikutu gya Bukedde okuli olupapula,Ttivvi ne leediyo era ng’okukeetabamu kola bino wammanga.\nGula olupapula lwa Bukedde ogende ku muko ogwokubiri ojjuze ku kakonge ebikukwatako okuli amannya go n’ennamba y’essimu.\nOluvanyuma osobola okukawa omutunzi w’amawulire ga Vision Group mu kitundu kyo oba okukaleeta ku kitebe kya Vision Group n’okakwasa abakozi ba kkampuni eno ababeera mu kifo w’otuukira.\nLeediyo ya Bukedde Fa Ma\nAbawuliriza baayo basobola okukeetabamu nga bayita mu kuwuliriza pulogulaamu zaayo ez’enjawulo era kujja kubaako oluyimba lwa Ssekukkulu lw’onoowandiika essaawa kw’oluwuliridde olwo olindirire okuweebwa omukisa mu pulogulaamu ezinaddako osobole okukeetabamu ng’oyita mu kukuba essimu okutubuulira essaawa kwe waluwuliridde.\nAbalabi ba Bukedde Ttivvi bajja kulinda abakozi baayo abagenda okutalaaga ebitundu eby’enjawulo nga bakwata amaloboozi g’abantu abanaayimba ennyimba za Ssekukkulu. Era oluvannyuma ennyimba zino zijja kulagibwa ku ttivvi eno, anaabeera azirabye oweereze ku nnamba 8338 ng’osoose okuwandiika ekigambo “Gabula” olekewo akabanga osseemu oluyimba olwayimbiddwa, amannya g’eyaluyimbye, pulogulaamu kwe waluwulidde n’essaawa, olwo oyogere amannya go ne gy’obeera.\nBonna abanaaweereza baakuvuganya mu kazannnyo kano olwo kulondebweko abanaawangula ebirabo okuli enkoko za Ugachick ezizitowa kkiro 4, ebirungo bya Aromat, omuceere gwa SWT wamu n’ebirabo ebirala okuva mu kkampuni ya CAFAC.


Bukedde Online - Omugagga ataddewo bbiriyooni 37 okusuula Trump mu kalulu\nPoliisi eyogedde eyakwasizza omugagga wa M...\nOMUGAGGA bifeekeera ayongedde okutabula akalulu ka Amerika bw’akutte obukadde bwa doola 100, mu za Uganda ze bbiriyooni 37 n’aziwa Joe Biden owa DP azikozese mu kalulu abakubire Donald Trump bwe balina embiranye ey’amaanyi.\nMicheal Bloomberg 78, ng'akwata ekifo kyamwenda mu bagagga mu nsi yonna, ssente z'awadde Biden aziwereekerezzaako ebigambo ebikambwe ku Trump gw'ayise ekisajja ekitalina mulamwa, buli kimu kimulemye, ali mu kubalaata nga Corona atta abantu n'agamba nti ajja kusaasaasaanya buli ssente eyeetaagisa okumuggya mu White House mu kalulu ka November 3, 2020.\nTrump ne Bloomberg bombi bagagga ffugge era ssente zibayataba kyokka Bloomberg akubisaamu Trump ebitundu nga 40.\nOkusinziira ku katabo ka Forbes Magazine akasengeka abagagga mu nsi yonna: ebyobugagga bya Bloomberg eyaliko Meeya w'ekibuga New York (2002-2013) bizitowa doola eziri mu bbiriyooni nga 60 era akwata ekifo kyamwenda mu nsi yonna so nga Trump azitowa ddoola bbiriyooni 2 n'obukadde 100 era akwata ekifo kya 715 mu nsi yonna.\nBloomberg yagezaako okwesimbawo mu kalulu bwe yeesogga akamyufu ka ba Democrats wabula n'awanduka kyokka yaleka ataddewo ekyafaayo mu byobufuzi bya Amerika bwe yasaasaanya obutitimbe bwa ssente mu myezi esatu gye yamala mu lwokaano.\nMu myezi ng'esatu gyokka gye yamala mu kampeyini z'akamyufu k'ekibiina ky'aba Democrats okuva November 24, 2019 lwe yalangirira nti yeesimbyewo okutuuka March 4, 2020 lwe yawanduka, Bloomberg yasaasaanya doola obukadde 350, ekitegeeza nti mu nnaku 101 ze yamala mu kampeyini, Bloomberg yasaasaanya doola obukadde 3 n'emitwalo 5 buli lunaku ekyamufuula Munnabyafuzi akyasinze okussa ensimbi mu kampeyini ku kaseera akatono.\nKu ssente doola obukadde 350 ze yasaasaanya mu Kampeyini, obukadde 275 Bloomberg yazzizza mu bulango bwa TV n'emikutu gy'empuliziganya ng'alumba Pulezidenti Trump era yasuubizza okukubisaamu emirundi nga mukaaga kw'ezo z'agenda okussa mu kampeyini za Biden.\nKati Bloomberg asazeewo okussa ssente mu kulwanyisa Trump era doola obukadde 100 z'awaddeyo, Bloomberg ayagala Biden azisse nnyo mu ssaza lya Florida kimuyambe okuliwangula olw'amaanyi gaalyo kyokka nga Trump alinayo ebyobugagga bingi n'olw'abantu abangi b'awa emirimu, alinayo emikisa mingi egy'abalonzi.\nNg'ebya ssente zino bimugudde mu matu ku Ssande, Trump yeewuunyizza omusajja gwe yayise ‘Mini Mike' ng'ategeeza Micheal Bloomberg nti yali alowooza bwe yagwa mu byobufuzi lwe yeesimbawo n'asaasaanya ssente empitirivu n'okwogera ebitakwatagana yabivaamu. Nti kyokka yeekanze akyasaasaanya ssente n'amwewuunya obutakoowa.\nBakansala ba KCCA ababadde beesunga ebifo bibasaze\nBakansala ba KCCA batabukidde mu lukiiko\nEbya Lukwago okudda mu ofiisi biwanvuye: Bakansala tebaagala akomewo


Bukedde Online - Poliisi eyiye abaserikale 6,000 okukuuma ekibuga\nPoliisi eyiye abaserikale 6,000 okukuuma ekibuga\nOno emagombe asimbyeyo kitooke\nAbaserikale mutwalo mulamba bassiddwa mu Kampala n’ebitundu ebirala okunyweza ebyokwerinda mu ggandaalo lya Ssekukkulu. Mu Kampala mwokka n’emiriraano mussiddwaamu abaserikale 6,000.\nOmuserikale ng’atwala Kiwanuka eyakazibwako erya Kamenke mu kaduukulu ka CPS oluvannyuma lw’okukwatibwa ku Lwokuna.\nKuliko abapoliisi n’abaamagye abajja okulawuna ekibuga mu nnaku enkulu. Abaserikale ababadde mu luwummula bayitiddwaayo okunyweza ebyokwerinda.\nKabangali za poliisi ennawunyi 24, nga buli emu eriko abaserikale mukaaga (bonna awamu 144) zigenda kubeera mu bifo we zinaayanguyirwa okutuuka buli wantu aweetaaga obuyambi.\nAbaserikale abalala bajja kubeera ku pikipiki, abatambuza ebigere n’abalala abagumbye mu bifo we basobola okwanguyirwa okuva okuyambako ssinga wabaawo omutawaana.\nBano bassiddwa mu bifo by’obusozi bwa Kampala okugeza e Kibuli, ku ssinzizo lya Bahai e Kikaaya okumpi n’e Kisaasi.\nBano bagattiddwaako abali mu ngoye ezaabulijjo okuli n’abayambako okubuulira ab’Ebyokwerinda buli lwe wabaawo ekintu oba abantu be beekengedde. Bano kuliko ba “crime preventers”, abawa amawulire (informers) n’aba LDU.\nPulezidenti Museveni mu bukulu bwe ng’omuduumizi w’oku ntikko ow’ebitongole by’Ebyokwerinda yafulumizza ekiwandiiko n’agumya abantu nga bwe wassiddwaawo enteekateeka okukakasa nti ebyokwerinda biri gguluggulu mu nnaku enkulu.\nMu kiseera kye kimu poliisi eriko abasajja b’erondoola abazze bakwatibwa mu buzzi bw’emisango kyokka nga kati baayimbulwa. Kigambibwa nti bakyagenda mu maaso n’okunyaga.\n“Tumanyi gye babeera ne gye banyagira. Tujja kubalondoola baleme kutigomya bantu”, poliisi bwe yategeezezza.\nBano kuliko n’abasala ensawo, abamenya amayumba, abateegera ku ATM n’awalala.\nAbamu ku basembyeyo okuyimbulwa kuliko Bendicto Kiwanuka eyakazibwako erya Kamenke era we baamukwatira yavunaanibwa okuteega abantu n’abanyaga ku Kyaggwe Road okuliraana ewa Kisekka.\nWaliwo Kudra Wasswa, Bisaso, Faizal Mukwaya asinga kubeera ku mwala gw’e Nakivubo, Hamid Mukwaya amanyiddwa nga Mabeete, Katongole amanyiddwa nga Nyaru, Muhammad Kyetunda ne Meddie Isabirye.\nOmwogezi wa poliisi mu Kampala n’emiriraano, Luke Owoyesigyire yakubirizza abantu nabo okufaayo ku byokwerinda kwabwe mu nnaku enkulu nga beekengera buli gwe batamanyi mu kitundu n’abo ababalondoola.\nTEMUVA WAKA MWENNA - POLIISI\nOwoyesigyire yagambye nti mu biseera bya Ssekukulu waliwo ebibinja ebitera okumenya amayumba naddala ago agalekeddwaawo abantu ne bagenda mu byalo. N’awa amagezi buli maka gasigalemu waakiri omuntu.\nYagasseeko nti poliisi erina enkalala z’abagambibwa okuba ababbi okuva mu bitundu ebyenjawulo era bangi bazze bakwatibwa kyokka eriyo bangi abalya obutaala.\nWaliwo n’abaakwatibwa kyokka ne bayimbulwa oluvannyuma lw’okumaliriza ekibonero oba okubulwa obujulizi obubasingisa emisango.\nAbo bonna bali mu ffe, tuyita nabo. Tukakasa abantu bonna okubeera ebeegendereza ku bantu abo mubatambulizeeko amaaso okulaba nga tababanyaga oba okubatuusaako obulabe.\nEBIFO EBY’OKWEGENDEREZA KU SSEKUKkULU\nEbimu ku bifo abamenyi b’amateeka mu Kampala mwe basinga okuteegera kuliko Namirembe Road, ku mwala gw’e Nakivubo, Luwum Street, Burton, William Street nga kuno kusinga kubeerako abasala ensawo.\nAbalala bateegera mu Kisenyi n’ebitundu ebirala.\nWALIWO BAKANYAMA ABATEEGA KU NABUGABO\nOluguudo lwa Nabugabo kuliko akabinja akasinga okutigomya abantu naddala abagenda ku paaka ya bbassi kyokka akakulira Gideon Malongo abeera mu Kagugube e Makerere yakwatiddwa gye buvuddeko oluvannyuma lw’okunyaga omusuubuzi (amannya galekeddwa) eyeekubidde enduulu ku poliisi.\nOmusango gwe guli ku fayiro SD:28/13/12/2018.


Bukedde Online - Museveni asisinkanye Omulangira William mu CHOGM\nPULEZIDENTI Museveni asisinkanye abakulembeze b’amawanga agatali gamu ne bakubaganya ebirowoozo ku ngeri y’okutumbula enkolagana ya Uganda nago.\nOmulangira William owa Bungereza ng’ayaniriza Museveni.\nYasisinkanye n’Omulangira William (Duke of Cambridge) mu Bungereza ne bateesa ku nsonga eziwerako.\nYabasisinkanye mu lukuhhaana lw’amawanga agali mu luse olumu ne Bungereza olumanyiddwa nga CHOGM oluyindira e Bungereza.\nUganda yatuuzaako ku lukuhhaana luno olwetabwamu ne Kwiini wa Bungereza mu 2006.\nMuseveni yasisinkanye ne minisita w’ensonga z’ebweru owa Bungereza, Boris Johnson ne bateesa ku kunyweza enkolagana n’eggwanga eryo era ne bakkaanya okukolera awamu okumalawo ebizibu mu Uganda n’amawanga ag’omuliraano.\nPulezidenti era yasisinkanye Katikkiro wa Buyindi, Narendra Modi naye ne bakubaganya ebirowoozo ku nsonga ezitali zimu.\nYabadde era asuubirwa n’okusisinkana ne Pulezidenti w’e Kenya, Uhuru Kenyatta, okusinziira ku kiwandiiko ekyafulumiziddwa amaka g’obwa Pulezidenti mu Uganda.\nNg’olukuhhaana olwo lugenda mu maaso, omubaka mu Palamenti ya Bungereza, Paul Williams akiikirira Stockton South (mu House of Commons) yagambye nti CHOGM yandikozesezza eddoboozi lyayo okuwaliriza abakulembeze abaludde mu buyinza nga Pulezidenti Museveni okuwummula, wabula Palamenti yabisambiridde.\nOmuwandiisi wa Pulezidenti ow’ebyamawulire Don Wanyama naye yayanukudde omubaka ono gwe yawadde amagezi awe ekitiibwa abakulembeze b’amawanga kubanga balondebwa bantu n’amujjukiza nti Bannayuganda bamanyi omukulembeze gwe baagala noolwekyo asse ekitiibwa mu kusalawo kwabwe.


Bukedde Online - Dr. Kizza Besigye ebya ‘Twebeereremu’ bimwokezza\nBUKEDDE W’OLWOKUBIRI AZZE MUSAVA\nEBIGAMBO Dr. Kizza Besigye bye yayogedde ng’alumba ehhombo ya Bobi Wine eya “Twebeereremu” bimwokezza n’abimenyawo.\nBesigye ne Bobi Wine\nBesigye yalabikidde mu katambi ng’alabula ku by’okusosola mu mawanga n’agamba nti n’ehhombo ezimu bw’azeetegereza obulungi zirimu obusosoze mu mawanga ekijja okutwala eggwanga mu kaseera akazibu n’anokolayo “Twebeereremu”.\nMu katambi, Besigye agamba nti: Ennaku zino owulira nga ne mu njogera waliwo ebigambo ebyogerwa by’olaba nga birina amakulu agali ku mawanga nga Twebeererewo, Twebeereremu, n’osigala nga weebuuza nti b’ani? Baffe! Ebintu bino bijja mpola mpola naye ng’akabi akabivaamu kayitirivu nnyo.\nEra bwe tutaabirwanyisize kumpi, bisobola okusaanyaawo eggwanga. Besigye okubyogera, yabadde asisinkanye abakulira ekibiina kya FDC mu Kampala ku Lwomukaaga era yagambye nti enjogera ya Twebeereremu, ekozesebwa abamu okukunga abantu okufuna obuwagizi ng’ate esosola mu mawanga ekiyinza okuleetera eggwanga obuzibu.\nAkatambi olwatandise okusaasaana, abantu ne balumba nnyo Besigye ng’abamu bagamba nti teyategeera makulu ga “Twebeereremu”, kyokka abalala nga bagamba nti bye yayogedde yabadde abyolekeza bantu ba Buganda nti b’alowooza nti enjogera eyo b’etambulirako ne Bobi Wine gwe baayogeddeko nti gwe yeeraliikirira olw’obuwagizi obungi naddala mu Buganda.\nAbalala naddala ku mikutu gya Facebook ne WhatsApp baatuuse n’okukissa ku Besigye nti bye yayogedde biraga nti alina kampeyini ey’okukakasa nti teri wa ludda luvuganya wa maanyi ava mu kitundu kya Uganda kirala.\nAbalala baamulumbye nti tayagaliza Robert Kyagulanyi (Bobi Wine) kuvuganya ku Bwapulezidenti mu kulonda okujja. Ebintu bwe byalinnye enkandaggo, Besigye yavuddeyo ne yeetonda olw’enjogera ya Twebeereremu era n’ayita ku mukutu gwe ogwa “Twitter” n’agamba nti: Ekindeese kati, ky’ekigambo “Twebereremu” kye mpulidde bangi bakozesa okwongera okusaasaanya obusosoze mu mawanga.\nNkitegeddeko nti bangi bakikozesa okulowoozesa abantu nti nabadde nnumba Bobi Wine nti kubanga atera nyo okukikozesa.\nNze ku lwange simuwulirangako ng’akikozesa mu ngeri enkyamu wabula nneetonda ku lw’abo bonna abaakitutte nti gwe nabadde njogerako.\nYayongedde okulambulula nti: Ebigambo ebimu bikyuka amakulu ng’ate si ky’ekigendererwa ekyabiteesaawo.\nOmwo mwe muli n’akalango ka Bosco akaatandika nga kategeeza kirala naye kati Bosco bw’okyogera abantu era bategeeramu kirala’’.\nBOBI WINE AYOGEDDE\nBobi Wine bwe yatuukiriddwa yagambye nti, ebigambo bya Dr. Besigye akyabyetegereza kubanga naye kennyini tannamanya nnyo Besigye kye yabadde ategeeza.\nYagambye nti akyetaaga okulaba akatambi akajjuvu okutegeera ekituufu. Kyokka yawabudde nti ekigambo “Twebeereremu” akikozesa nnyo okutegeeza buli Munnayuganda nti alina okubaako ky’akola ng’omuntu, embeera okukyuka; aleme kulinda bantu balala.\nYagambye nti mu njogera eyo temuli kusosola mu mawanga era yoomu ku bantu abaludde nga bakunga Bannayuganda abaagala enkyukakyuka okubeera obumu awatali kwesosola mu ddiini, amawanga n’endowooza z’ebyobufuzi kubanga ebizibu ebinyiga abantu tebisosola, bibanyiga kyenkanyi.\nBobi y’asobola okuvuganya Museveni - Mulyannyama


Kabuleta atandise okukunga BannaUganda okulwanirira eby’obugagga ebili mu bitundu gye bawangaalira - Watchdog Uganda\nEYAVUGANYAKO ku kifo ky’obukulembeze bwe Ggwanga Joseph Kabuleta atongozza ekisinde mwagenda okuyita okukunga bannaUganda bonna okufaayo okutumbula eby’obugagga ebili mu bitundu gye bawangalira.\nEkisinde kino Kabuleta akituumye National Economic Empowerment Dialogue (NEED) ne kigendererwa eky’okulaba okusooka nga akomyawo abantu bonna ab’esimbawo mu kulonda okwaggwa kyokka ne batawangula, era ne basigala mu bitundu gye baali babeera nga agamba nti bano basobolera ddala okukwatagana ne babaako kye bakola okutumbula eby’obugagga ebiri mu bitundu ebyo saako n’okulaba nga basitula omutindo gwe byenfuna eri abantu baabwe.\nAgamba nti abantu bangi abalina amagezi amalungi tebasobola kuyitamu kufuna offiisi kyokka nga basobola okugasa e Ggwanga naddala okw’ogera ebiluma abantu babwe, nagamba nti bano beetaaga okuwulirizibwa era nabo ebilowoozo byabwe ebilungi biteekebwe mu nkola.\n“Abantu ebitundu 65-70 abaali beesimbyewo tebayitamu, kitegeeza nti e Ggwanga telisobola kufiirwa magezi ge ge balina, ate naabo abayitamu ssi be basing abatayitamu kutegeera bintu bigenda mu maaso, kale twetaaga okubagatta awamu basobole okwogerera ebitundu byabwe saako n’okutumbula eby’obugagga ebiri mu bitundu gye baali beesimbiddewo” Kabuleta bwe yagambye bwe yabadde atongoza ekisinde kino mu Kampala ku lw’okubiri.\nYanyonyodde nti bagenda kutambula Uganda yonna okujetolola nga basomesa abantu ebilingi ebiri mu kisinde kyabwe, era nga basuusira nti kino kigenda kukyusa entambula y’ebyobufuzi mu Ggwanga.\n“Abantu ab’olubatu abafubye okwekomya eby’obugagga bwe Ggwanga lino bakoze kinene nnyo okwavuwaza bannaUganda ate nga kimanyiddwa nti omuntu omwavu taba namakulu mu kitundu gyabeera yadde mu kika kye, kyokka nga ebintu ebisobola okumufuula omugagga olumu biba bimuli kumpi nga tamanyi, kati tugenda kubalaga eby’obugagga byabwe ate tubayigirize butya bwe bayinza okubikuuma saako n’okubilabirira basobole okujjamu ensimbi ezibabezaawo” bwe yayongeddeko


Bukedde Online - Abasajja abansaba omukwano bakwabuzi\nNwagi azze kumenyawo Desire Luzinda: Ebitone...\nNwagi attunse ne Desire mu kitone e Masaka...\nAbasajja abankwana n’okunsaba omukwano mu kifo ky’okuwagira myuziki wange bangi ku bano bakwabuzi abannoonya olw’erinnya lyange abalala ssente ze nkola naye nneebaza Katonda eyampa omutima omugumu.\nNAIRA Ali y’omu ku bayimbi abaleese amaanyi okuvuganya n’okumenyawo abayimbi abakyala abaludde mu nsiike y’okuyimba.\nAkoze ennyimba eziwerako yadde abasinga bamumanyidde ku ‘Tulo’ ne ‘Okikola otya. Mu kiseera kino alina oluyimba olupya lw’atuumye ‘Masala’. Luno lwa mukwano omuntu lw’asobola okukozesa okuwaana laavu y’omwagalwa we ng’agigeraageranya ku kintu ekisinga okuwooma.\nMartin Ndijjo ayogedde naye n’amubuulira ku bulamu bwe obwabulijjo n’obw’okuyimba era emboozi yatambudde bweti:\nNaira Ali y’ani? Nze Naira Ali Nabattu. Ndi mukyala Musiraamu ate neddira Njovu. Bazadde bo be b’ani era bakuzaala wa? Omw. Ali Ssesanga n’Omuky. Hawa Ssesanga babeera mu Kampala naye ewaffe Kayunga.\nWatandika ddi okuyimba? Nasooka mu 2008 bwe nafulumya oluyimba lumu. Olw’okuba nnali nkyasoma, okuyimba nakuwummuzaamu mmalirizze emisomo ate nakuddamu mu 2014\nLwaki oyimba? Nga mmaze diguli mu ‘Graphic Designing’ e Makerere, natunula ng’ekintu ekiyinza okunnyanguyira okukola kwe kuyimba kubanga nnina ekitone ate nga nkwagala\nKusoomoozebwa ki kw’osanze mu kuyimba? Abasajja abankwana n’okunsaba omukwano mu kifo ky’okuwagira myuziki wange bangi ku bano bakwabuzi abannoonya olw’erinnya lyange abalala ssente ze nkola naye nneebaza Katonda eyampa omutima omugumu.\nTwawulira gye buvuddeko nti walina obuzibu ne taata wo, kiki ekyali kibatabudde? Luyimba lwange olw’eddiini ‘Si nze’. Waliwo eyaluwulira nagamba taata nti Naira Ali alokose, ekyamunyiiza ng’omusajja Omusiraamu ayagala ennyo eddini ye. Wabula namusisinkana ne mmunnyonnyola ekituufu nti tekwali kukyusa ddiini wabula luyimba lw’abawagizi bange kubanga nninayo n’Abalokole.\nEbyo tubiveeko, oli mufumbo? Nedda naye nnina omusajja.\nLwaki totambula na musajja wo mu bivvulu? Olwa bizinensi z’akola tayagala bya ‘kwerabisa’ mu bulamu bwange obw’okuyimba.\nNaye kati oyo ddala akwagala? Lwaki nedda. Obutalabika mu bivvulu tekitegeeza nti tanjagala oba tampagira. Laavu yaffe eri mu 100.\nKituufu abayimbi abato babakwana nnyo? Okukwana tekuli ku bayimbi bato bokka kasita oba ng’oli mukazi.\nOlina kirooto ki mu kuyimba? Njagala kufuuka muyimbi ow’erinnya ku lukalu lwa Afrika.\nWakula weegomba muyimbi ki na lwaki? Mu Bulaaya, Celine Dion ate mu ggwanga Mariam Ndagire ne Madoxx Sematimba kubanga maama wange yanyumirwanga nnyo ennyimba zaabwe nga ndi muto.\nAte lwaki oyimbira mu ddoboozi lya Brenda Fassie. Sitayiro ya myuziki gwe ntera okuyimba yeefaananyirizaamu Afropop ow’Abasouth Afrika abasinga.\nMu bbanga lye waakayimbira olina ky’ofunyeemu? Bingi; okutuukiriza ekirooto kyange eky’okuba omuyimbi, nfuna emirimu egimpa ssente, nange kati ndi sereebu era nsisinkanye abantu abanene n’ab’obuvunaanyizibwa bangi. Nzimba n’ennyumba e Bombo n’ebirala.


Ttiimu z'eggwanga eza rugby, ey'abasajja n'abakazi, zaalemeddwa okuwangula ekikopo kya Elgon Cup, Kenya bwe yazikubye zombi\nElgon 2019 Cup Abasajja:\nUganda 05 - 16 Kenya\nKenya 13-16 Uganda\nUganda 05 - 35 Kenya\nKenya 42-13 Uganda\nTTIIMU ya Rugby ey'e Kenya ‘ Kenya Crocodiles' eremesezza Uganda essanyu n'omukisa okuwangula ekikopo kya Elgon Cup eky'omukaaga, bwe yagikubye ku bubonero 16-05. Omuzannyo gwabadde ku kisaawe kya Kyaddondo e Lugogo, ku Lwomukaaga.\nOmutendesi wa Rugby Cranes, Robert Seguya, abazannyi, n'abawagizi baatandise bamativu nti we baakoma mu luzannya olwasooka we bagenda okutandikira (baawangula 16-13), era be baasoose okulya empanga ne bafuna obunonero 5.Wabula buno bulinga obwabaseze, kuba kwe baakomye.\nOmuzibizi wa Rugby Cranes, Phillip Wokorach, y'omu ku baasinze okuyiwayo Uganda bwe yalemeddwa peneti bbiri mwe bandifunidde obubonero 6.\n"Abateebi baabadde ng'abakubemu emisumaali, ate nga basuula nnyo emipiira. Emipiira eg'okusimula nagyo gyabalemye olw'ekisaawe ekyabaddemu obuseerezi. Wabula tebinaggwa tujja kwesasuliza mu mpaka eziddako eza Victoria Cup", Seguya bwe yategeezezza.\nOmuzannyi wa Kenya Irene Otieno ng'ayita ku ba Uganda mu Elgon Cup. Kenya yawangudde 35-5\nBannakenya baasoosse kusitukira mu ky'abakazi ku kisaawe kye kimu, oluvannyuma Rugby Lady Cranes, n'esuubiza okukola obulungi e South Africa mu z'okusunsula abaanazannya World Cup ya 2021, mu New Zealand.\nZino zirimu Kenya, Madagascar ne Uganda, nga zaakuberawo wakati wa August 9-17, mu kibuga Johannesburg, omuwangizi agende butereevu mu World Cup.


Yoleka Obwetoowaze n’Obusaasizi nga Yesu bwe Yakola | Ogw’Okusoma\n“Kristo yabonaabona ku lwammwe, ng’abalekera ekyokulabirako mulyoke mutambulirenga mu bigere bye.”—1 PEET. 2:21.\nLwaki tusaanidde okukoppa Yesu?\nOyinza otya okwoleka obwetoowaze nga Yesu bwe yakola?\nOyinza otya okwoleka obusaasizi nga Yesu bwe yakola?\n1. Lwaki okukoppa Yesu kituyamba okweyongera okusemberera Yakuwa?\nEMIRUNDI mingi tutera okukoppa abantu be twenyumiririzaamu. Mu bantu bonna abaali babadde ku nsi, Yesu Kristo ye muntu asingayo obulungi asaanidde okukoppebwa. Lwaki? Yesu yagamba nti: “Alabye nze aba alabye ne Kitange.” (Yok. 14:9) Yesu ayoleka engeri za Kitaawe mu ngeri etuukiridde ne kiba nti bwe tuyiga ebikwata ku Yesu tuba tuyize ebikwata ku Kitaawe. N’olwekyo, bwe tukoppa Yesu, tweyongera okusemberera Yakuwa, Oyo asingayo okuba owa waggulu mu butonde bwonna. Mu butuufu, bwe tukoppa Yesu tufuna emikisa mingi.\n2, 3. (a) Lwaki Yakuwa yawandiisa mu Bayibuli ebikwata ku Mwana we, era kiki ky’ayagala tukole? (b) Biki bye tugenda okwetegereza mu kitundu kino n’ekiddako?\n2 Kati olwo tuyinza tutya okuyiga ebikwata ku Yesu? Yakuwa yawandiisa ebikwata ku Yesu mu Bayibuli. Ekyo yakikola ng’ayagala tumanye ebikwata ku Mwana we era tumukoppe. (Soma 1 Peetero 2:21.) Mu Byawandiikibwa, ekyokulabirako Yesu kye yateekawo kigeraageranyizibwa ku “bigere.” Mu ngeri endala, Yakuwa atukubiriza okutambulira mu bigere bya Yesu, kwe kugamba, okumukoppa mu buli kimu kye tukola. Okuva bwe kiri nti Yesu yali atuukiridde ate nga ffe tetutuukiridde, Yakuwa tatusuubira kukoppa Yesu mu ngeri etuukiridde. Wadde kiri kityo, Yakuwa ayagala tukole kyonna ekisoboka okukoppa Yesu.\n3 Kati ka twetegerezeeyo ezimu ku ngeri za Yesu. Mu kitundu kino, tugenda kwetegereza engeri Yesu gye yayolekamu obwetoowaze n’obusaasizi; ate mu kitundu ekiddako tujja kwetegereza engeri gye yayolekamu obuvumu n’okutegeera. Nga twetegereza buli emu ku ngeri ezo, tujja kufuna eby’okuddamu mu bibuuzo bino ebisatu: Engeri eno etegeeza ki? Yesu yagyoleka atya? Tuyinza tutya okumukoppa?\n4. Obwetoowaze kye ki?\n4 Obwetoowaze kye ki? Abantu ab’amalala balowooza nti omuntu omwetoowaze aba munafu oba aba teyeekakasa ekyo ky’ali. Naye ekyo si kituufu. Kyetaagisa obuvumu okusobola okwoleka obwetoowaze. Obwetoowaze “bwe butaba na malala.” Mu Byawandiikibwa eby’Oluyonaani, ekigambo ekyavvuunulwa “obwetoowaze” kisobola okutegeeza ‘obuteetwala kuba wa kitalo.’ (Baf. 2:3) Okusobola okuba abeetoowaze, tulina okusooka okwetunuulira mu ngeri entuufu. Enkuluze emu ennyonnyola ebigambo bya Bayibuli egamba nti: “Obwetoowaze kwe kukimanya nti tuli ba wansi nnyo mu maaso ga Katonda.” Bwe tuba nga ddala tuli beetoowaze mu maaso ga Katonda, tujja kwewala okwetwala okuba aba waggulu ku bantu bannaffe. (Bar. 12:3) Si kyangu abantu abatatuukiridde kwoleka bwetoowaze. Naye tusobola okwoleka obwetoowaze singa tufumiitiriza ku ekyo kye tuli mu maaso ga Katonda era ne tufuba okutambulira mu bigere by’Omwana we.\n5, 6. (a) Mikayiri malayika omukulu y’ani? (b) Mikayiri yayoleka atya obwetoowaze?\n5 Yesu yayoleka atya obwetoowaze? Omwana wa Katonda bulijjo abaddenga ayoleka obwetoowaze. Yabwoleka ng’akyali mu ggulu ne bwe yali ku nsi. Ka tulabeyo ebyokulabirako.\n6 Engeri gye yali yeetwalamu. Omuwandiisi wa Bayibuli ayitibwa Yuda yawandiika ku kintu ekimu ekyaliwo nga Yesu tannajja ku nsi. (Soma Yuda 9.) Nga Mikayiri, malayika omukulu, Yesu ‘teyakkiriziganya na Mulyolyomi’ ku bikwata ku “mulambo gwa Musa.” Oluvannyuma lwa Musa okufa, Yakuwa yaziika omulambo gwa Musa mu kifo ekitamanyiddwa. (Ma. 34:5, 6) Kirabika Omulyolyomi yali ayagala okukozesa omulambo gwa Musa okutumbula okusinza okw’obulimba. Ka kibe ki Omulyolyomi kye yali ayagala okukola, Mikayiri yayoleka obuvumu n’amuziyiza. Okusinziira ku kitabo ekimu, ebigambo “bw’atakkiriziganya” biraga nti “Mikayiri yawakanya Omulyolyomi n’akiraga nti Omulyolyomi yali talina buyinza bwonna ku mulambo gwa Musa.” Wadde kyali kityo, Malayika Omukulu yakyoleka nti si ye yali agwanidde okusalira Omulyolyomi omusango. Bwe kityo, ensonga eyo yagikwasa Omulamuzi Asinga Obukulu, Yakuwa. Mikayiri yeewala okwetulinkiriza ne bwe yali ng’asoomoozeddwa. Ng’ekyo kiraga nti Mikayiri mwetoowaze nnyo!\n7. Yesu yakyoleka atya nti mwetoowaze mu ngeri gye yayogerangamu ne mu ngeri gye yeeyisangamu?\n7 Engeri Yesu gye yayogerangamu n’engeri gye yeeyisangamu ng’ali ku nsi yalaga nti yali mwetoowaze. Engeri gye yayogerangamu. Yesu teyeegulumizanga. Mu kifo ky’ekyo, ekitiibwa kyonna yayagalanga kiweebwe Kitaawe. (Mak. 10:17, 18; Yok. 7:16) Teyafeebyanga bayigirizwa be era teyabaleeteranga kuwulira nti ba wansi. Mu kifo ky’ekyo, yabawa ekitiibwa, yasiimanga ebintu ebirungi bye yabalabangamu, era yakiraga nti abeesiga. (Luk. 22:31, 32; Yok. 1:47) Engeri gye yeeyisangamu. Yesu yeewala omwoyo ogw’okwagala ebintu bw’atyo ne yeewala okwekuŋŋaanyiza eby’obugagga. (Mat. 8:20) Lumu yakola omulimu ogwakolebwanga abantu abaatwalibwanga okuba aba wansi ennyo. (Yok. 13:3-15) Ekintu ekirala ekyalaga nti Yesu yali mwetoowaze nnyo kwe kuba nti yali muwulize. (Soma Abafiripi 2:5-8.) Obutafaananako bantu abalina amalala, Yesu yakola buli kimu Katonda kye yali ayagala akole. Bayibuli egamba nti: “Yeetoowaza n’abeera muwulize okutuuka n’okufa.” Kyeyoleka bulungi nti Yesu, Omwana w’omuntu, yali “muwombeefu mu mutima.”—Mat. 11:29.\nYOLEKA OBWETOOWAZE NGA YESU BWE YAKOLA\n8, 9. Tuyinza tutya okwoleka obwetoowaze?\n8 Tuyinza tutya okwoleka obwetoowaze nga Yesu bwe yakola? Engeri gye twetwalamu. Obwetoowaze bujja kutuyamba okwewala okwetulinkiriza. Okukijjukira nti tetwaweebwa buyinza kusalira balala musango, kijja kutuyamba okwewala okwanguyiriza okunenya abalala oba okubuusabuusa ebiruubirirwa byabwe. (Luk. 6:37; Yak. 4:12) Obwetoowaze bujja kutuyamba okwewala okuba ‘abatuukirivu ekisukkiridde’ era bujja kutuyamba okwewala okulowooza nti abo abatalina busobozi ng’obwaffe oba abo abatalina nkizo nga ze tulina nti ba wansi. (Mub. 7:16) Abakadde abeetoowaze tebeetwala kuba ba waggulu ku bakkiriza bannaabwe. Mu kifo ky’ekyo, bakitwala nti “abalala babasinga” era beetwala okuba aba wansi.—Baf. 2:3; Luk. 9:48.\n9 Lowooza ku W. J. Thorn, eyatandika okuweereza ng’omutalaazi, oba omulabirizi akyalira ebibiina mu 1894. Oluvannyuma lw’okumala emyaka mingi ng’aweereza ng’omutalaazi, ow’oluganda oyo yayitibwa okugenda okuweerereza ku Beseri mu New York era n’aweebwa omulimu ogw’okulabirira enkoko. Yagamba nti: “Buli lwe mpulira nti omulimu gwe nkola gwa wansi, muli nneebuuza: ‘Nze enfuufu obufuufu, kiki kye nnina ekindeetera okuwulira nti ndi wa kitalo?’” (Soma Isaaya 40:12-15.) Mu butuufu, ow’oluganda oyo yali mwetoowaze nnyo!\n10. Tuyinza tutya okwoleka obwetoowaze mu ngeri gye twogeramu ne mu ngeri gye tweyisaamu?\n10 Engeri gye twogeramu. Bwe tuba nga ddala tuli bawombeefu mu mutima, ebyo bye twogera bijja kukiraga nti tuli beetoowaze. (Luk. 6:45) Bwe tuba twogera n’abalala, tujja kwewala okussa essira ku ebyo bye tutuuseeko mu bulamu n’enkizo ze tulina. (Nge. 27:2) Mu kifo ky’ekyo, tujja kunoonya ebirungi mu bakkiriza bannaffe era tujja kubasiima olw’engeri ennungi ze balina, olw’obusobozi bwe balina, n’olw’ebintu ebirungi bye bakola. (Nge. 15:23) Engeri gye tweyisaamu. Abakristaayo abeetoowaze beewala okwenoonyeza ettutumu mu nsi eno. Baba beetegefu okwerekereza ebintu ebitali bimu n’okukola emirimu bangi mu nsi gye batwala okuba egya wansi, kasita kiba nti okukola emirimu egyo kijja kubasobozesa okuweereza Yakuwa mu bujjuvu. (1 Tim. 6:6, 8) N’ekisinga obukulu, tusobola okukiraga nti tuli beetoowaze nga tuba bawulize. Kyetaagisa okuba abeetoowaze okusobola okugondera abo abatwala obukulembeze mu kibiina n’okukolera ku bulagirizi obutuweebwa mu kibiina kya Yakuwa.—Beb. 13:17.\n11. Obusaasizi kye ki?\n11 Obusaasizi kye ki? Ekigambo obusaasizi kitegeeza okulumirirwa abalala oba okufaayo ku abo abali mu bwetaavu oba abali mu buzibu. Waliwo akakwate ka maanyi wakati w’obusaasizi, okwagala, n’ekisa. (Luk. 1:78; 2 Kol. 1:3; Baf. 1:8) Ekitabo ekimu ekinnyonnyola ebigambo ebiri mu Bayibuli kigamba nti: “Okwoleka obusaasizi kisingawo ku kulumirirwa obulumirirwa abo abeetaaga obuyambi. Kizingiramu okubaako ky’okolawo okuleetawo enkyukakyuka mu bulamu bw’abo ababa mu bwetaavu.” N’olwekyo, omuntu omusaasizi abaako ky’akolawo okuyamba abo ababa mu bwetaavu.\n12. Kiki ekiraga nti Yesu yalumirirwanga abalala, era ekyo kyamukubirizanga kukola ki?\n12 Yesu yayoleka atya obusaasizi? Mu nneewulira ye ne mu bikolwa bye. Yesu yalumirirwanga abalala. Bwe yalaba mukwano gwe Maliyamu ne banne nga bakaaba oluvannyuma lw’okufa kwa Lazaalo, Yesu naye ‘yakaaba.’ (Soma Yokaana 11:32-35.) Nga bwe yalumirirwa nnamwandu n’azuukiza omwana we, Yesu yalumirirwa Maliyamu ne banne n’azuukiza Lazaalo. (Luk. 7:11-15; Yok. 11:38-44) Ekikolwa ekyo eky’obusaasizi kiyinza okuba nga kyasobozesa Lazaalo okufuna essuubi ery’okuba n’obulamu obutaggwaawo mu ggulu. Emabegako, Yesu yayoleka obusaasizi eri ekibiina ky’abantu abajja gy’ali. Yesu yasaasira abantu abo “n’atandika okubayigiriza ebintu bingi.” (Mak. 6:34) Ng’ekyo kiteekwa okuba nga kyakyusa nnyo obulamu bw’abo abaakolera ku ebyo Yesu bye yabayigiriza ku olwo! Weetegereze nti ng’oggyeko okuba nti Yesu yalumirirwa abo abaali mu bwetaavu, alina kye yakolawo okubayamba.—Mat. 15:32-38; 20:29-34; Mak. 1:40-42.\n13. Yesu yayogeranga atya n’abalala? (Laba ekifaananyi ku lupapula 5.)\n13 Ebigambo bye. Obusaasizi bwakubiriza Yesu okwogera n’ekisa, naddala eri abo abaabanga banyigirizibwa. Omutume Matayo yalaga nti ebigambo bya nnabbi Isaaya bino byali bikwata ku Yesu: “Olumuli olwatiseyatise talirumenya, n’olutambi olwaka luzimeera taliruzikiza.” (Is. 42:3, NW; Mat. 12:20) Yesu yayogeranga mu ngeri ezzaamu amaanyi abo abaalinga olumuli olwatiseyatise oba olutambi olunaatera okuzikira. ‘Yasibanga abo abaalina emitima egimenyese,’ ng’ababuulira ebigambo ebiwa essuubi. (Is. 61:1) Yayita abo abaali ‘bategana era abaali bazitoowereddwa’ okuggya gyali, n’abakakasa nti ‘bandifunye ekiwummulo’ mu bulamu bwabwe. (Mat. 11:28-30) Yakakasa abagoberezi be nti Katonda afaayo nnyo ku buli omu ku baweereza be, nga mw’otwalidde ‘n’abato,’ kwe kugamba, abo ensi beetwala ng’abatalina mugaso.—Mat. 18:12-14; Luk. 12:6, 7.\nYOLEKA OBUSAASIZI NGA YESU BWE YAKOLA\n14. Tuyinza tutya okwoleka obusaasizi eri abalala?\n14 Tuyinza tutya okwoleka obusaasizi nga Yesu bwe yakola? Enneewulira yaffe. Kiyinza obutatwanguyira kwoleka busaasizi eri abalala, naye Bayibuli etukubiriza okufuba okubwoleka. “Obusaasizi” y’emu ku ngeri ffenna Abakristaayo ze tulina okwoleka bwe tuba ab’okwambala omuntu omuggya. (Soma Abakkolosaayi 3:9, 10, 12.) Tuyinza tutya okwoleka obusaasizi eri abalala? Bayibuli egamba nti: “Mugaziwe mu mitima gyammwe.” (2 Kol. 6:11-13) Wuliriza bulungi bwe wabaawo omuntu akubuulira ekyo ekimuli ku mutima oba ekyo ekiba kimweraliikiriza. (Yak. 1:19) Weeteeke mu bigere bye era weebuuze: ‘Singa nze mbadde mu mbeera eno, nnandibadde mpulira ntya? Nnandibadde nneetaaga ki?’—1 Peet. 3:8.\n15. Kiki kye tuyinza okukola okuyamba abantu abalinga olumuli olwatiseyatise oba olutambi olwaka luzimeera?\n15 Ebikolwa byaffe. Obusaasizi butukubiriza okubaako kye tukolawo okuleetawo enkyukakyuka mu bulamu bw’abalala, naddala abo abalinga olumuli olwatiseyatise oba olutambi olwaka luzimeera. Tuyinza tutya okuyamba abantu ng’abo? Abaruumi 12:15 wagamba nti: “Mukaabe n’abo abakaaba.” Emirundi egisinga abantu beetaaga okubabudaabuda nga bali mu mbeera enzibu okusinga okubabuulira engeri y’okuvvuunukamu ekizibu kye balina. Mwannyinaffe omu eyabudaabudibwa bakkiriza banne oluvannyuma lw’okufiirwa muwala we, yagamba nti: “Nnasiima nnyo eky’okuba nti bakkiriza bannange bajjanga awaka ne bakaabira wamu nange.” Naffe tusobola okulaga abalala obusaasizi nga tubakolera ebikolwa eby’ekisa. Olinayo nnamwandu gw’omanyi eyeetaaga okuyambako okuddaabiriza ennyumba ye? Waliwo Omukristaayo akuze mu myaka gw’omanyi eyeetaaga okumuyambako okujja mu nkuŋŋaana, okugenda okubuulira, oba okugenda mu ddwaliro? Ekintu ky’okolera mukkiriza munno ali mu bwetaavu ne bwe kirabika ng’ekitono ennyo kiyinza okuleetawo enjawulo ey’amaanyi mu bulamu bwe. (1 Yok. 3:17, 18) Kyokka, engeri esingayo obukulu gye tuyinza okwolekamu obusaasizi kwe kwenyigira mu bujjuvu mu mulimu gw’okubuulira. Eyo ye ngeri esingayo obulungi gye tuyinza okuleetawo enkyukakyuka mu bulamu bw’abantu ab’emitima emirungi.\nOkiraga nti ofaayo ku bakkiriza banno? (Laba akatundu 15)\n16. Tuyinza tutya okuzzaamu amaanyi abantu abennyamivu?\n16 Ebigambo byaffe. Obusaasizi bujja kutukubiriza “okubudaabuda abennyamivu.” (1 Bas. 5:14) Kiki kye tuyinza okukola okusobola okuzzaamu abantu ng’abo amaanyi? Tusobola okubagamba nti tubaagala nnyo era nti ba muwendo nnyo gye tuli. Tusobola okubasiima olw’engeri ennungi ze balina n’obusobozi bwe balina. Tusobola okubayamba okukijjukira nti Yakuwa ye yabaleeta eri Omwana we, ekiraga nti ba muwendo nnyo mu maaso ge. (Yok. 6:44) Tusobola okubakakasa nti Yakuwa afaayo nnyo ku bantu be “abalina omutima ogumenyese.” (Zab. 34:18) Ebigambo eby’ekisa bye twogera biyinza okuzzaamu amaanyi abo ababa beetaaga okubudaabudibwa.—Nge. 16:24.\n17, 18. (a) Yakuwa ayagala abakadde bayise batya endiga ze? (b) Kiki kye tujja okulaba mu kitundu ekiddako?\n17 Yakuwa ayagala abakadde okulaga endiga ze obusaasizi. (Bik. 20:28, 29) Abakadde basaanidde okukijjukira nti buvunaanyizibwa bwabwe okuliisa endiga za Yakuwa n’okuzizzaamu amaanyi. (Is. 32:1, 2; 1 Peet. 5:2-4) N’olwekyo, omukadde omusaasizi yeewala okukajjala ku bakkiriza banne ng’abateerawo amateeka agage ku bubwe oba ng’abakaka okukola ekyo ekisukka ku busobozi bwabwe. Mu kifo ky’ekyo, afuba okuyamba bakkiriza banne okuweereza Yakuwa nga basanyufu, nga mukakafu nti okwagala kwe balina eri Yakuwa kujja kubakubiriza okumuweereza mu bujjuvu.—Mat. 22:37.\n18 Tewali kubuusabuusa nti okufumiitiriza ku ngeri Yesu gye yayolekamu obwetoowaze n’obusaasizi kitukubiriza okwongera okutambulira mu bigere bye. Mu kitundu ekiddako, tujja kulaba engeri Yesu gye yayolekamu obuvumu n’okutegeera era tulabe n’engeri gye tuyinza okumukoppa.


Bukedde Online - Bakutte agambibwa okukuba Imaam w’e Bugiri amasasi\nSsemogerere ayingidde mu nkaayana z’aba DP...\nPOLIISI ekutte omusajja agambibwa okukuba Imaam w’e Iwemba, Bugiri Sheikh Masuudi Mutumba amasasi agaamusse n’atwala abasirikale gye yabadde akwese emmundu.\nJohn Jagenda, Wakati y'Emmundu egambibwa okuba nga gye baakozesa. Ate ku ddyo, Sheikh Mutumba eyattiddwa.\nByasali Mugoya, avunaanyizibwa ku kulondoola abakuumi mu kitongole ekikuumi ekya Security Group Africa ye yakwatiddwa abasirikale abaabadde bamulondoola okutuusa lwe baamukwatidde ku ssundiro ly’amafuta erya Total ku Kampala Road okuliraana ekizimbe kya Uganda House, ku ssaawa 7:00 mu kiro ekyakeesezza Olwokusatu.\nNga tebannakwata Mugoya, abasirikale baasoose kukwata John Jagenda ng’ono agambibwa nti ye yaleeta ekirowoozo ky’okufuna owemmundu okutta Sheikh Mutumba.\nKigambibwa nti Jagenda ye yategeeza banne nga bwe yali amanyi omuntu alina emmundu asobola okutuukiriza olukwe lwabwe.\nPoliisi egamba nti Jagenda yafunye mmotoka nnamba UAP 435W mwe yatambulizza Mugoya okumuggya e Kampala gy’akolera n’amutwala e Bugiri nti bwe baatuuseeyo baasoose kubeera mu kibira oluvannyuma ne bafuna boodabooda eyavuze Mugoya okumutwala mu maka ga Sheikh Mutumba n’amukuba essasi oluvannyuma n’akomawo e Kampala.\nKino kiddiridde poliisi okusindika abasirikale baayo okuva mu kitongole ekikessi (Crime Intelligence) ne Flying Squad ne bakola omuyiggo n’okulondoola omusajja agambibwa nti ye yaleese emmundu eyasse Sheikh Mutumba bwe yabadde mu maka ge nga February 14, 2020 ku ssaawa 3:00 ez’ekiro.\nKigambibwa nti Jagenda yannyonnyodde abasirikale nti yanonye Mugoya ku mulimu n’amutwala nti n’atuukiriza olukwe lwabwe olw’okutta Sheikh Mutumba era nti bwe yamalirizza yamuvuze n’amukomyawo mu kifo w’akolera.\nAbasirikale baalagidde Jagenda okuyita Mugoya ng’amulimbye nti alina omulimu omulala gw’ayagala bagende bakole e Kamuli, nga balina okusisinkana bagende bombi.\nKyategeezeddwa nti Mugoya mu kiro ekyakeesezza Olwokusatu yavudde ku mulimu n’agenda okusisinkana Jagenda ku ssundiro ly’amafuta erya Total ku Kampala Road okuliraana Uganda House era wano abasirikale we baamukwatidde.\nOmwogezi wa poliisi mu Kampala n’emiriraano Patrick Onyango yagambye nti abasirikale babadde balinnya Mugoya akagere okutuusa lwe baamukutte nti n’ayogera emmundu eyakozesebwa gye yagitwala.\n“Omusajja poliisi gw’ebadde enoonya ku by’okutta Sheikh Mutumba Imaam w’e Iwemba Bugiri abasirikale ba Flying Squad baamukwatidde mu Kampala era enteekateeka zikolebwa okumutwala e Bugiri omusango gye yaguddiza, okwongera okunoonyerezebwako”, Onyango bwe yategeezezza.\nYagambye nti abasirikale bwe baakutte Mugoya, yabatutte e Lubaga n’abalaga emmundu SAR nnamba 132836921102912 egambibwa okukozesebwa mu ttemu nga yasangiddwamu amasasi 5.\nEmmundu eno yasangiddwa mu kayumba Mugoya w’abadde akuuma ate nga y’abadde avunaanyizibwa okulondoola engeri abakuumi mu kkampuni gy’akolera gye batambuzaamu emirimu.\nOkukwatibwa kwa Mugoya kuwezezza abantu 9 nga poliisi yasooka n’ekwata abantu 8 okwali Suleiman Konta, Amos Kajja,, Charles Mwondha, Christopher Mwondha, Ali Mugoya n’abalala nga kigambibwa nti bano baasooka kutuula mu kafubo ne bateesa ku ngeri y’okutta Sheikh Mutumba gwe babadde bagugulana naye olw’ettaka.\nKyategeezeddwa nti Sheikh Mutumba abadde agugulana n’abennyumba ya Sowedi Mugoya era ng’abadde yabawangula mu kkooti e Bugiri ne bajulira mu Kkooti Enkulu e Jinja.\nOlwaleero ku Lwokuna nga February 20, 2020 kkooti eno lw’egenda okuwa ensala yaayo mu musango guno.\nKu Mmande omwogezi wa poliisi mu ggwanga Fred Enanga yategeezezza nti abasse Sheikh Mutumba alabika yabadde abamanyi kuba bwe baagenze mu maka ge, omu ku batemu yamuyise n’afuluma mu nnyumba ye esangibwa ku kyalo Busimba e Bugiri ne bamukuba essasi ku mutwe eryamuttiddewo.\nPOLIISI ekutte omusajja agambibwa\nokukuba Imaam w’e Iwemba,\nBugiri Sheikh Masuudi Mutumba\namasasi agaamusse n’atwala abasirikale\ngye yabadde akwese emmundu.\nByasali Mugoya, avunaanyizibwa\nku kulondoola abakuumi mu kitongole\nekikuumi ekya Security Group\nAfrica ye yakwatiddwa abasirikale\nabaabadde bamulondoola okutuusa\nlwe baamukwatidde ku ssundiro\nly’amafuta erya Total ku Kampala\nRoad okuliraana ekizimbe kya\nUganda House, ku ssaawa 7:00 mu\nkiro ekyakeesezza Olwokusatu.\nNga tebannakwata Mugoya,\nabasirikale baasoose kukwata John\nJagenda ng’ono agambibwa nti ye\nyaleeta ekirowoozo ky’okufuna\nowemmundu okutta Sheikh Mutumba.\nKigambibwa nti Jagenda ye yategeeza\nbanne nga bwe yali amanyi\nomuntu alina emmundu asobola\nokutuukiriza olukwe lwabwe.\nPoliisi egamba nti Jagenda\nyafunye mmotoka nnamba UAP\n435W mwe yatambulizza Mugoya\nokumuggya e Kampala gy’akolera\nn’amutwala e Bugiri nti bwe baatuuseeyo\nbaasoose kubeera mu kibira\noluvannyuma ne bafuna boodabooda\neyavuze Mugoya okumutwala\nmu maka ga Sheikh Mutumba\nn’amukuba essasi oluvannyuma\nn’akomawo e Kampala.\nKino kiddiridde poliisi okusindika\nabasirikale baayo okuva mu kitongole\nekikessi (Crime Intelligence) ne\nFlying Squad ne bakola omuyiggo\nn’okulondoola omusajja agambibwa\nnti ye yaleese emmundu eyasse\nSheikh Mutumba bwe yabadde mu\nmaka ge nga February 14, 2020 ku\nssaawa 3:00 ez’ekiro.\nKigambibwa nti Jagenda yannyonnyodde\nabasirikale nti yanonye\nMugoya ku mulimu n’amutwala\nnti n’atuukiriza olukwe lwabwe\nolw’okutta Sheikh Mutumba era\nnti bwe yamalirizza yamuvuze\nn’amukomyawo mu kifo w’akolera.\nAbasirikale baalagidde Jagenda\nokuyita Mugoya ng’amulimbye nti\nalina omulimu omulala gw’ayagala\nbagende bakole e Kamuli, nga\nbalina okusisinkana bagende\nbombi. Kyategeezeddwa nti\nMugoya mu kiro ekyakeesezza\nOlwokusatu yavudde ku mulimu\nn’agenda okusisinkana Jagenda ku\nssundiro ly’amafuta erya Total ku\nKampala Road okuliraana Uganda\nHouse era wano abasirikale we\nOmwogezi wa poliisi mu\nKampala n’emiriraano Patrick\nOnyango yagambye nti abasirikale\nbabadde balinnya Mugoya akagere\nokutuusa lwe baamukutte nti\nn’ayogera emmundu eyakozesebwa\n“Omusajja poliisi gw’ebadde\nenoonya ku by’okutta Sheikh\nMutumba Imaam w’e Iwemba\nBugiri abasirikale ba Flying Squad\nbaamukwatidde mu Kampala era\nenteekateeka zikolebwa okumutwala\ne Bugiri omusango gye yaguddiza,\nOnyango bwe yategeezezza.\nYagambye nti abasirikale bwe\nbaakutte Mugoya, yabatutte e\nLubaga n’abalaga emmundu\nSAR nnamba 132836921102912\negambibwa okukozesebwa mu\nttemu nga yasangiddwamu amasasi\n5. Emmundu eno yasangiddwa\nmu kayumba Mugoya w’abadde\nakuuma ate nga y’abadde avunaanyizibwa\nabakuumi mu kkampuni gy’akolera\ngye batambuzaamu emirimu.\nOkukwatibwa kwa Mugoya\nkuwezezza abantu 9 nga poliisi\nyasooka n’ekwata abantu 8 okwali\nSuleiman Konta, Amos Kajja,,\nCharles Mwondha, Christopher\nMwondha, Ali Mugoya n’abalala\nnga kigambibwa nti bano baasooka\nkutuula mu kafubo ne bateesa ku\nngeri y’okutta Sheikh Mutumba\ngwe babadde bagugulana naye\nolw’ettaka. Kyategeezeddwa nti\nSheikh Mutumba abadde agugulana\nn’abennyumba ya Sowedi Mugoya\nera ng’abadde yabawangula\nmu kkooti e Bugiri ne bajulira mu\nKkooti Enkulu e Jinja. Olwaleero\nku Lwokuna nga February 20,\n2020 kkooti eno lw’egenda okuwa\nensala yaayo mu musango guno. Ku\nMmande omwogezi wa poliisi mu\nggwanga Fred Enanga yategeezezza\nnti abasse Sheikh Mutumba alabika\nyabadde abamanyi kuba bwe baagenze\nmu maka ge, omu ku batemu\nyamuyise n’afuluma mu nnyumba\nye esangibwa ku kyalo Busimba\ne Bugiri ne bamukuba essasi ku


Bukedde Online - Ebyafaayo bya Kamoga byewuunyisa!\nMuganda wa Kamoga bamuvunaanye kulya mu ns...\nAMIIRU w’Abatabbuliiki e Nakasero, Sheikh Muhammad Yunus Kamoga 55, eyasingiddwa ogw’obutujju n’asibwa obulamu bwe bwonna azze alwana entalo nkumu okuviira ddala nga muvubuka.\nSheikh Kamoga yasingiddwa omusango gw’obutujju ne Bamaseeka abalala mukaaga wabula ye (Kamoga) n’abalala basatu; Sheikh Murta Mudde Bukenya (muto wa Kamoga), Sheikh Siraje Kawooya ne Sheikh Fahad Kalungi baakaligiddwa kusibwa mayisa.\nKati essuubi lya Sheikh Kamoga okusimattuka ekkomero lisigadde mu kujulira bannamateeka be kwe baakoze okusazaamu ekibonerezo ky’okusibwa amayisa.\nMohammad Yunus Kamoga yazaalibwa ku kyalo Sseeta okumpi ne Kaabasanda mu ssaza ly’e Butambala mu 1952.\nAzaalibwa mu Sheikh Yunus Butannaziba.\nOkusoma yakutandikira waka, nga kitaawe Sheikh Butannaziba y’amwesomeseza Kulaani n’ebirala ebikwata ku ddiini y’Obusiraamu okutuusa Kulaani yonna lwe yagikwata mu mutwe n’alyoka amusindika ku ssomero .\nPulayimale yagisomera Nsotoka Islamic Primary School e Ntenjeru mu disitulikiti y’e Kayunga wakati wa 1960 ne 1970.\nBwe yava e Nsotoka, Kamoga yayingira Kampala mu Bilaal Islamic Institute e Bwaise n’asoma eby’eddiini.\nWe yaviira ku Bilaal mu 1977, Kamoga yali afuuse Sheikh omujjuvu n’atandika okubuulira n’okusomesa eddiini ng’eno bw’akola obusuubuzi.\nMu 1979, Sheikh Kagoma yakwatagana n’omugenzi Sheikh Maulana Muhammad Kizito Zziwa ne batandika okusaasaanya n’okusomesa enjiri ey’Obutabuliiki mu mizikiti egy’enjawulo mu Kampala.\nOlwo Kamoga ne Zziwa ng’amakanda bagasimbye ku Bilaal okumpi n’essomero lya Bat Valley era baakunga Abasiraamu bangi naddala abavubuka ne babayingiza Obutabbuliiki nga babasomesa ennono n’enkola z’omubaka Muhammad (S.A.W) nga bavumirira Abasiraamu abaabya ennyimbe, abasoma Edduwa ne Mawuledi nti ebyo si nkola z’Omutume (Muhammad).\nEnjiri yaabwe yanyinyittira ne bava ku Bilaal ne badda mu Kampala wakati e Nakasero gye baawamba omuzikiti okuva ku ‘Bazeeyi’ abaali bakulirwa Sheikh Twamulabirawo. Ekiseera ekyo Sheikh Zziwa we yatandikirawo ekibiina kya SPIDQA (Society for the propagation of Islam and distraction of Qadianism).\nNga bamaze okuwamba Nakasero, baalonda obukulembeze obupya, Sheikh Zziwa ne bamulonda nga ‘Chief Kaadhi’, Sheikh Abdul-Maalik nga ye Imaam w’omuzikiti, ate Kamoga nga y’akulira ebyokusomesa (Da’awah) ng’ali ne Sheikh Jamir Mukulu.\nNga waakayitawo akaseera katono baafunamu obutakkaanya, Sheikh Zziwa ne bamugoba e Nakasero ekifo kye ne bakironderamu Sheikh Zubair Bakari obwa Imaam ne buweebwa Sheikh Hakim Kimbowa, ye Zziwa n’asengukira mu Kisenyi gye yassa ekitebe kya SPIDQA.\nMu 1989, Kamoga lwe yalondebwa ku bukulembeze bw’Abatabuliki nga Amiiru oluvannyuma lw’okugobwa kwa Sheikh Zubair Bakari.\nENSIBUKO Y’EBIZIBU BYA KAMOGA\nMu 1991, Kamoga, Maj. Muhammad Kiggundu (omugenzi) ne Jamir Mukulu (kati ali mu kkomera) baaduumira ekibinja ky’abavubuka ku nfunda bbiri okuwamba ekitebe ky’Obusiraamu e Kampalamukadde mu kiseera nga gukyali ku Namirembe Road (kati omukiziti gw’Abayindi aba Aga Khan), wabula ku lulumba olwokubiri mu March 1991, baafaafaagana ne Poliisi okukkakkana ng’abaserikale babiri battiddwa n’embwa za poliisi bbiri ne bazitemako emitwe.\nMu bulumbaganyi bano baatayirira ne bannamawulire abatali Basiraamu be baasanga nga basaka amawulire ku kitebe ky’Obusiraamu okwali Wakabi Wairagala.\nGavumenti yakwatirawo Abatabbuliiki 430 okwali ne Jamiru Mukulu ne batwalibwa e Luzira kyokka Kamoga yeemulula n’adduka mu ggwanga, ekiwejjowejjo Kenya gye yamala emyaka mwenda mu buwahhanguse .\nAbatabbuliiki bonna abaakwatibwa gavumenti yajja ebayimbula mu bibinja ng’emisango gyabwe gigalangatanidde mu kkooti olw’obujulizi okubula.\nOlwava e Luzira mu 1993, Jamir Mukulu n’akunga Abasiraamu okugenda mu nsiko era mu 1994 n’atandikawo ekibiina ky’Obuyeekera ekya ADF, enkambi n’agissa e Buseruka mu Hoima.\nKamoga azze yeegaana nti teyayingirako mu ADF, ng’alumirizza nti ebbanga lye lyonna ery’obuwahhanguse yalimala Mombasa mu Kenya ng’akola bibye kyokka abamanyi ebyomunda bagamba nti Kamoga kyenkana ye yali omumyuka wa Jamir Mukulu mu bya ADF.\nEbbanga lyonna lye yamala mu buwanguse, Sheikh Sulaiman Kakeeto ye yali akulira Abatabuuliiki e Nakasero. Nga July 11, 2000 Kamoga yakomawo oluvannyuma lwa gavumenti okumuwa ekisonyiwo.\nMu May 2010, Kamoga ne Bamaseeka abalala ab’oku William Street baalumba omukiziti e Nasekero ne baguwamba okukkakkana nga Amiiru Kakeeto bamuggyeewo, Kamoga ne yeddiza entebe y’obwa Amiiru.\nMu January 2015 ne Bamaseeka abalala baggulwako emisango egy’obutemu, okugezaako okutta omuntu, n’ogw’obutujju ogwamusinze n’asibwa amayisa.\nMurta Mudde Bukenya\nKabaka asiimye Vision Group ne Bukedde\nAkakiiko k'ebyokulonda kafulumizza enteekateeka ez'okugoberwa mu kulonda Pulezidenti n'ababaka


Bukedde Online - Anyodde omwana wa muggya we ensingo n'amutta!\nWuuno nnabbi eyalagula Trump okugwa ne Museveni okuwangula akalulu...\nAnyodde omwana wa muggya we ensingo n'amutta!\nGavumenti ereese abajulizi 15 ku musango g...\nPoliisi eyigga omukazi eyakkakkanye ku mwana wa muggya we eyabadde agenze okuwummulira ewa kitaawe n’amunyoola ensingo n’amutta oluvannyuma ne yeekobana ne bba okuziika omulambo mu kimugunyu e Butambala.\nSylivia Nakalema , nnyina w'omwana Racheal Kagere eyattiddwa. EBIFAANANYI BYONNA BYA PADDY BUKENYA\nPoliisi y’e Butambala ebakaganye n’ogwokuyigga Sarah Wanyana eyakkakkanye ku Recheal Kagere (8 )omuyizi mu P2 ku Gombe Preparatory n’amulirika emigonte gattako okumunyoola ensingo n’amuta.\nPoliisi ng'ekutte Lukenge kitaawe w'omwana eyafudde\nBino byonna byabaddewo nga kitaawe wa Kagere , Tonny Lukenge taliiwo kyokka oluvannyuma baakoze ekkobaani ne basima entaana okuziika omwana (Kagere) mu kimugunyu nga nnyina tamanyi kyokka Poliisi n’erinnya ku nteekateeka z’okuziika Lukenge n’akwatibwa wadde nga Wanyana kazaalabulwa yasazeewo omusango kumumaza mbiro!\nLukenge omutuuze w’e Sseguku yaggaliddwa ku poliisi y’e Kibibi era nga kati poliisi eri kumuyiggo gwa mukaziwe (Sarah) agambibwa okuba nga yeekukumye mu bitundu by’e Busega mu kiseera kino.\nAbantu nga beetegereza omulambo g'omwaka eyanyooleddwa ensingo n'afa mu ddwaaliro e Gombe\nLukenge okukwatibwa ne mutabani we omukulu Godfrey Ssuuna ne baggalirwa kyaddiridde Ssuuna okuleeta omulambo gw’omwana abadde yaakagenda ewa kitaawe (Lukenge) okuwummula nga tebalina n’omu gwe babagulizza ku nnyina amuzaala Sylivia Nakalema ku ki ekyasse omwana wabula okumuziika mu nkukutu!\nBano poliisi y’e Kibibi ng’ekulembeddwaamu omuduumizi waayo, Ben Igama yatemezeddwaako omu ku batuuze n’ebasalako kyokka yasanze bamaze okusima entaana y’okuziikamu omwana, kitaawe Lukenge yasobodde okukwatibwa wadde nga mukyala we Wanyana yabadde amazeemu omusulo!\nPoliisi yeetegerezza omulambo ne balaba enkwagulo n’ebiwundu mu bulago ekyabawalirizza okugutwala mu ddwaliro e Gombe okwekebejjebwa era omusawo n’akakasa nga bwe yanyooleddwa ensigo n’afa.\nEntaana gye baabadde basimye mu nkukutu okuziikamu omulambo g'omwana\nKigambibwa nti Sarah Wanyana (muka Lukenge) yabazizza bba ngabaze agenze mu mirimu gye okukola n’akuba omwana ono nga bw’amutuga kyokka ne bwe yagenze okwebaka n’amulumbayo mu buliri n’amunyoola ensingo era kitaawe yagenze okukomawo ng’omwana ali mu mbeera mbi n’agezaako okumuddusa mu kalwaliro kyokka n’abafaako nga yaakatuusibwayo.\nOluvannyuma Poliisi yabaggyeeko omulambo ne gutwalibwa ku poliisi y’e Kibibi era bangi ku bakungubazi bakira tebamanyi kigenda mu maaso wadde nga baabadde bamaze enteekateeka z’okuziika zonna era wano ne maama w’omwana Slyvia Nakalema watuukidde ng’ayaziraana era nga anenya taata womwana okumumma omwana nga amumusabye okuwummulira ewuwe kumbe ngamutwalira mukaziwe kumutta.\nAkulira okunonyereza ku buzzi bw’emisango mu disitulikiti y’e Butambala Sulaiman Mukooli, yategeezezza nti poliisi etandise okunoonya amayitire ga Wanyana agiyambeko okuzuula ebigambibwa yatuze omwana n’amutta wabula abakwate baakutwalibwa ku poliisi y’e Sseguku baggulweko emisango.\nEyatta omwana wa muggya we azaalidde mu kkomera\nBabakutte baziika omwana mu nkukutu


Engero za Baibuli: Omuwala Ayamba Omusajja ow’Amaanyi - Omukutu Omutongole ogw’Abajulirwa ba Yakuwa ku Internet\nOMANYI omuwala omuto ono ky’ayogera? Abuulira omukyala oyo ebikwata ku nnabbi wa Yakuwa Erisa, era n’ebintu eby’ekitalo Yakuwa by’amuyamba okukola. Omukyala ono tamanyi bikwata ku Yakuwa kubanga si Muisiraeri. Ka tulabe, lwaki omuwala ono ali mu maka g’omukyala ono.\nOmukyala Musuuli. Omwami we ye Naamani, omukulu w’eggye lya Busuuli. Abasuuli baali bawambye omuwala ono omuto Omuisiraeri, era ne bamuleeta okuweereza muka Naamani.\nNaamani alina obulwadde obubi obuyitibwa ebigenge. Obulwadde buno buyinza n’okukutulako ebitundu by’omubiri gw’omuntu. Bino omuwala ono by’agamba muka Naamani: ‘Singa mukama wange agenda eri nnabbi wa Yakuwa mu Isiraeri. Yandimuwonyezza ebigenge bye.’ Oluvannyuma, bino bibuulirwa bba w’omukyala.\nNaamani ayagala nnyo okuwonyezebwa; n’olwekyo asalawo okugenda mu Isiraeri. Ng’atuuseeyo, agenda ku nnyumba ya Erisa. Erisa atuma omuweereza we okugamba Naamani agende anaabe emirundi musanvu mu Mugga Yoludaani. Kino kinyiiza nnyo Naamani, era agamba: ‘Emigga gy’ewaffe gisinga emigga gyonna egy’omu Isiraeri!’ Ng’amaze okwogera bino, Naamani akyuka n’agenda.\nNaye omu ku baweereza be amugamba: ‘Ssebo, singa Erisa akugambye okukola ekintu ekizibu ennyo, wandikikoze. Kati lwaki tonaaba, nga bw’agambye?’ Naamani awuliriza omuweereza we era n’agenda ne yennyika mu Mugga Yoludaani emirundi musanvu. Bw’akikola, omubiri gwe gulongooka ne guddawo!\nNaamani musanyufu nnyo. Addayo ewa Erisa n’amugamba: ‘Kati mmanyi nti Katonda wa Isiraeri ye Katonda yekka ow’amazima mu nsi yonna. Nkusaba, twala ekirabo kino.’ Naye Erisa addamu: ‘Nedda, sijja kukitwala.’ Erisa akimanyi nti kikyamu okutwala ekirabo ekyo, kubanga Yakuwa ye yali awonyezza Naamani. Naye omuddu wa Erisa, Gekazi, ayagala okutwala ekirabo kino.\nN’olwekyo Gekazi akola bw’ati. Nga Naamani amaze okugenda, Gekazi adduka okumusanga. ‘Erisa antumye nkugambe nti ayagala ebimu ku birabo ebyo abiwe mikwano gye abaakajja okumukyalira,’ bw’atyo Gekazi bw’amugamba. Kya lwatu buno bulimba. Naye Naamani tamanyi nti bulimba; bwe kityo awa Gekazi ebimu ku bintu.\nGekazi bw’addayo eka, Erisa amanya ky’akoze. Yakuwa akimubuulidde. Amugamba: ‘Kubanga okoze ekintu kino ekibi, ebigenge bya Naamani bijja kukwata.’ Era bimukwatirawo!\nTuyiga ki ku bino byonna? Okusooka, tulina okuba ng’omuwala oyo omuto ne twogera ku Yakuwa. Kiyinza okuvaamu ebirungi bingi. Eky’okubiri, tetuteekwa kuba ba malala nga Naamani bwe yali mu kusooka, naye tusaanidde okugondera abaweereza ba Katonda. N’eky’okusatu, tetuteekwa kulimba nga Gekazi bwe yakola. Tetuyiga bingi nnyo nga tusoma Baibuli?\n2 Bassekabaka 5:1-27.\nMu kifaananyi, kiki omuwala omuto ky’abuulira omukyala?\nOmukyala ono ali mu kifaananyi y’ani, era omuwala akola ki mu maka g’omukyala ono?\nKiki Erisa ky’alagira omuddu we okugamba Naamani, era lwaki kino kinyiiza nnyo Naamani?\nKiki ekibaawo Naamani bw’awuliriza abaddu be kye bamugamba?\nLwaki Erisa agaana ekirabo kya Naamani, naye ate ye Gekazi ki ky’akola?\nKiki ekituuka ku Gekazi, era kino tukiyigirako ki?\nSoma 2 Bassekabaka 5:1-27.\nEky’okulabirako ky’omuwala omuto Omuisiraeri kiyinza kitya okuzzaamu abato amaanyi leero? (2 Bassek. 5:3; Zab. 8:2; 148:12,13)\nLwaki kirungi okujjukira eky’okulabirako kya Naamani bwe tufuna okukangavvulwa okuva mu Byawandiikibwa? (2 Bassek. 5:15; Beb.12:5, 6; Yak. 4:6)\nBiki bye tusobola okuyigira ku njawulo eriwo wakati wa Erisa ne Gekazi? (2 Bassek. 5:9, 10, 14-16, 20; Mat. 10:8; Bik. 5:1-5; 2 Kol. 2:17)


Omuyizi eyafiiridde mu kidiba kya Kiwaatule...\nEnkiiko zaatandise okutuula omwezi oguwedde ng’abeekisinde kya DP (DP Block) baakamala okwanjula Chameleone era Pulezidenti wa DP n’alangirira nga bw’amuwadde ekifo ky’omukunzi akolera wansi wa ofiisi ya Pulezidenti Genero w’ekibiina.\nChameleone naye olwamwanjula mu DP n’alaga nti ayagala kuvuganya ku bwa Loodi Meeya era ayagala kukolera mu kisinde kya People Power ekya Bobi Wine. Wabula kigambibwa nti abamu ku bali mu nkambi ya Bobi Wine ne bamwekengera nga bagamba nti bamumanyi bulungi azze akyukakyuka, akolagana n’aba NRM ate abalala ne bagattako nti atambulira ku ssente ekiyinza okumulemesa okulemera ku mulamwa.\nChameleone eggulo bwe yabadde ayogerera mu lukiiko aba DP mwe basisinkanira bannamawulire yagambye nti baabadde mu kafubo ne Hon. Robert Kyagulanyi (Bobi Wine) gwe yasisinkanye mu maka ge e Magere mu Wakiso ku Ssande ne boogera ku nsonga z’ebyobufuzi.\n• Obukwakkulizo Bobi Wine bwe yawadde Chameleone kuliko okusooka okukubayo oluyimba oluvumirira ebikolwa ebibi by’alaba mu gavumenti ya NRM. Wabula Chameleone bwe yabadde mu lukiiko yagambye nti akakwakkulizo kano teyakategedde bulungi kubanga azze akuba ennyimba nnyingi ezikolokota embeera embi n’anokolayo Mwoto Mwoto Leero, Wale Wale n’endala; wabula n’agamba nti ekyo tekigenda kumukaluubiriza, agenda kukubayo oluyimba olulala.\n• Kigambibwa nti baamutaddeko n’akakwakkulizo k’okukendeeza enkolagana ye n’abanene mu NRM ne banokolayo enkolagana ye ne Gen. Salim Saleh gye bagamba nti eyinza okumuggya ku mulamwa. Abamu ku bali mu nkambi ya Bobi baabadde n’okwekengera nti Chameleone yandiba nga yasindikiddwa acankalanye enkolagana ya People Power ne DP Bloc.\n• Baamutaddeko n’akakwakkulizo k’okwewala pokopoko atabangula enkambi.\nOluvannyuma Fred Nyanzi (muganda wa Bobi) yagenze mu lukiiko olulala n’aba DP Bloc olwatudde e Kamwokya okwongera okuteesa ku ngeri gye banaatambulira awamu. Aba DP Bloc oluvannyuma baayise Chameleone ayogerere mu lukiiko lwabwe eggulo ku nteekateeka z’okukunga abantu.\nBwe yabadde ava mu lukiiko lwa DP ku City House, Chameleone yatambudde n’abawagizi be ku nguudo za Kampala era abantu bwe baatandise okukuhhaana, poliisi n’ebataayiza.\nPoliisi yagenze okumutaayiza, ng’abantu bamukuhhaaniddeko. Olwo yalinnya waggulu ku mmotoka era awo poliisi we yamutuukiddeko n’emulagira awanukeyo.


Bukedde Online - Owa Maroons ataasizza eya Big League\nJennifer Musisi akoledde abasambi ba KCC...\nAKATEBE gwe kabadde kookya mu Maroons FC eya “Super” Moses Batte Wasswa atakkuluzza Water FC ku Kireka United FC ebadde efuuse olukokkobe bw’agiteebedde ggoolo ebawanguzza omupiira gwabwe ogwokubiri sizoni eno.\nWasswa 20, nga yaakegatta ku Water FC eya Big League ku buyazike okuva mu Maroons FC eya “Super” ye yafuuse ensonga ne ggoolo 1-0 Kireka bwe yabadde ekyadde e Wankulukuku ku lwokusatu eky’ayongedde okutangaaza emikisa gya Water FC okumalira mu bifo ebyokumwanjo ng’ekitundu kya sizoni ekisooka kikomekkerezebwa.\n“Maze Sizoni ssatu mu Maroons naye nga sifuna budde bumala ku kisaawe ekibadde kikendeezezza omutindo gwange naye kati nkakasa nti nsumulukuse okunoonyeza ttiimu yange obutimba,” Wasswa bwe yakkaatirizza.\nUmar Ssenoga atendeka Water FC agamba nti be bamu ku baludde mu Big League naye ku luno baagala kutuuka Lugogo ku mutendera gwa “Play offs” ate beesogge liigi ya babinywera.\nWater FC eri mu kifo kya kutaano n’obubonero 8 mu kibinja kya Rwenzori ekikulembeddwa Proline FC gye bazzaako ku lwokuna lwa wiki ejja.


Omuti gw’olubalama lwa Buyindi (Pongamia pinnata) - Botanix - Ekitabo ekikwata ku bimera\nOmuti gw’olubalama lwa Buyindi (Pongamia pinnata)\nOmuti gw’olubalama lwa buyindi Pongomia pinnata (Amanya amala guyitibwa: Honge, Pongam, Panigrahi) muti gwa bikoola binene nga guwanvuwa mita 15–25, era nga guli mu kika kya Fabaceae. Gugejja wagulu era nga gubeera n’obumuli obutono obuli mu langi enjeru, eyapinka wamu ne kakobe. Gusibuka Buyindi era nga gulimibwa nnyo mu maserengeta ga Asia.\nPongamia pinnata muti gukulira ku lukalu era nga gugumira nnyo omusaana wamu n’ebbugumu. Kino kiyambibwa emirandira gyagwo eminene, wabula gugumira n’ekyeya. Mu buttoned gukulira mu mbeera ya lusenyu oba ey’oluyinjayinja, wabula bw’oba wakugusimba osobola okugusimba mu buli kika kya ttaaka nga mw’otade ne ely’olunnyo.\nGutera kulimibwa mu bitundu bya ku lukalu era nga gukozesebwa mu kuleeta bisikirize ku lukalu. Ekikuta kikozesebwa mu kokola emigwa era nga amasanda gagwo gakozesebwa ku kujaanjaba biwundu ebiretedwa ebyenyanja eby’obusaggwa.\nEmirandira gyagwo giyamba mu kwongera ekiriisa mu ttaka. Nolwekyo gisobola okukozesebwa nga ekigimusa mu ttaka eritaliimu nnyo kiriisa. Newankubadde nga ekimera kyona kyabutwa, omubisi wamu n’amafuta agagivaamu galimu eddagala eritta obuwuka ku mibiri. Amafuta agava mu nsigo zaayo gakozesebwa nga mafuta ga ttaala, mu kokola sabuuni, wamu n’okukola amafuta ga dizero.\n««« Ekiwandiiko ekyavudewo: Kitengejja w’abayindi (Nelumbo nucifera) Ekiwandiiko ekidako: Okusimba emiyembe okuva mu nsigo»»»\nOlw’okusatu 21.9.2011 01:18 | Fulumya mu kyapa | Amazzi n’ebirime eby’omumazzi


Bukedde Online - Anukani yeegasse ku KCCA FC\nNCS eyingidde mu nsonga za MAU ne FMU\nKansai Plascon FC esazeeko abazannyi bonna...\nMUSAAYIMUTO wa Proline FC Bright Anukani olwegasse ku KCCA FC mu liigi ya babinywera ne yeewera okulwanira ennamba asobole okugenda ku ppulo.\nOno eyajjidde ku bbanja okuva mu Proline FC eyasaliddwaako sizoni eno okudda mu Big League, yakakasiddwa ku Ssande ng'omuzannyi ow'okuna okwegatta ku KCCA FC oluvannyuma lwa Charles Lwanga, Ashraf Mugume ne Stefano Mazengo abaakagulibwa nga ttiimu yeetegekera sizoni ejja(2020/21).\nAnukani 19, agamba nti okujja kwe mu KCCA FC azze kutangaaza mikisa gy'akugenda kuzannya gwa nsimbi era agenda kwongera nnyo okulinnyisa omutindo gwe okusobola okulwanira ennamba ku ttiimu esooka.\n"KCCA FC y'emu ku ttiimu ze mbadde ngoberera obulungi, mmanyi ensamba yaabwe, mmanyi amaanyi n'obunafu ate nange nneetegeera bulungi, wansi w'omutendesi Mike Mutebi nnina okuzannyako ogw'ensimbi kuba ffenna kye tukolera," Anukani bwe yakakasizza.\nAgattako nga bwe yasaalirwa ennyo omwaka oguwedde bwe baalemererwa okwesogga ebibinja bya CAF Confederation Cup nga kuluno ky'ekirooto ky'ayagala okutuukiriza ng'ali ne KCCA FC.\nMoses Magero omwogezi wa KCCA FC akakasizza nga Anukani bw'agenda okugatta eky'amaanyi ku ttiimu yaabwe kuba bamaze ebbanga nga bamwetegereza nga gyebujja bandimugulira ddala.\n"Anukani twabadde twagala kumugulira ddala wabula yabadde akyalina endagaano ne Proline FC, okuyita mu kuteesaganya, baamutuwadde ku bbanja lya mwaka gumu, abadde ku ttiimu y'eggwanga, azannyeeko CAF, CECAFA era tumusuubiramu bingi mu bbanga lye tugenda okubeera naye,"Magero bwe yategeezezza.\nKCCAFC yalangirirwa dda FUFA nga bw'egenda okukiikirira Uganda mu mpaka za CAF Confederations Cup oluvannyuma lw'okumalira mu kyokubiri mu liigi y'eggwanga sizoni eyaakaggwa.